pythainlp/thai-wiki-dataset-v4 huggingface dataset:
คำ

คำ เป็นหน่วยของภาษาที่สื่อถึงความหมายซึ่งประกอบด้วยพยางค์หนึ่งพยางค์หรือมากกว่า ปกติแล้วในแต่ละคำจะมีรากศัพท์ของคำแสดงถึงความหมายและที่มาของคำนั้น โดยการนำคำหลายคำมาประกอบกันจะทำให้เกิดวลีหรือประโยคซึ่งใช้สื่อความหมายให้ชัดเจนมากยิ่งขึ้นไป
ประเภทของคำ.
ใช้หน้าที่ในประโยคเป็นเกณฑ์.
ในภาษาอื่น ๆ อาจมีคำประเภทอื่นนอกเหนือจากที่กล่าวไว้แล้วข้างต้น เช่น
คาเร็น

คาเร็น  เป็นตัวละครจากเกมเก็นโซซุยโคเด็น ปรากฏตัวออกมาในภาค II
ประวัติตามท้องเรื่อง.
คาเร็นเป็นนักเต้นจากหมู่บ้านคุสคุส เป็นลูกศิษย์ของนักเต้นชื่อดัง มินะ และเป็นนักเต้นที่มีชื่อเสียงมากภายในเมืองคุสคุส ปกติเธอจะเป็นคนขี้อายแต่เมื่อจะทำการแสดงเธอจะเปลี่ยนโฉมกลายเป็นสาวงามในทันที
ในเมืองคุสคุส หากริโอยอมที่จะเต้นคู่กับเธอ เธอจะยอมเข้าร่วมกองทัพด้วย
ลาสต์.เอฟเอ็ม

ลาสต์.เอฟเอ็ม (Last.fm สามารถอ่านเป็น "ลาสต์เอฟเอ็ม" หรือ "ลาสต์ดอตเอฟเอ็ม") เป็นสถานีวิทยุบนอินเทอร์เน็ตของสหราชอาณาจักร และเว็บไซต์ชุมชนคนสร้างสรรค์ดนตรี ก่อตั้งเมื่อ พ.ศ. 2545 ปัจจุบันมีผู้ใช้จากทั่วโลก 200 ประเทศกว่า 30 ล้านคน เมื่อวันที่ 30 พฤษภาคม พ.ศ. 2550 ซีบีเอสอินเทอแร็กทีฟถือครองกรรมสิทธิ์ ลาสต์.เอฟเอ็ม ในราคา 140 ล้านปอนด์ (ประมาณ 280 ล้านดอลลาร์สหรัฐ) 
ลาสต์.เอฟเอ็ม มีระบบแนะนำเพลงที่เรียกว่า Audioscrobbler ซึ่งช่วยให้รายละเอียดของผู้ใช้แต่ละคนว่ามีรสนิยมทางดนตรีเป็นอย่างไร โดยการเก็บข้อมูลเพลงทั้งหมดที่ผู้ใช้นั้นเคยฟัง ไม่ว่าจะมาจากสถานีวิทยุ หรือรายการเพลงจากเครื่องเล่นพกพาหลายชนิด ข้อมูลนี้ถูกส่งผ่าน (scrobble) ไปยังฐานข้อมูลของลาสต์.เอฟเอ็ม ผ่านทางปลั๊กอินที่ติดตั้งไว้ในโปรแกรมเล่นเสียง รายละเอียดของผู้ใช้ก็จะแสดงในหน้าข้อมูลส่วนตัว เว็บไซต์นี้ยังมีคุณลักษณะของเครือข่ายสังคม และสามารถแนะนำเพลงและศิลปินที่ผู้ใช้นั้นชื่นชอบ
อำเภอบางสะพานน้อย

บางสะพานน้อย เป็นอำเภอหนึ่งของจังหวัดประจวบคีรีขันธ์ และเป็นอำเภอสุดท้ายของจังหวัดประจวบคีรีขันธ์ ก่อนที่จะเข้าเขตภาคใต้ของประเทศไทย
ประวัติ.
ท้องที่อำเภอบางสะพานน้อยเดิมเป็นส่วนหนึ่งของเมืองกำเนิดนพคุณ ซึ่งต่อมาเป็นอำเภอเมืองกำเนิดนพคุณ จังหวัดชุมพร (เมือง) และต่อมาจึงได้รวมกับ 2 อำเภอจากจังหวัดเพชรบุรี (เมือง) คืออำเภอเมืองปราณบุรี และอำเภอเมืองประจวบคีรีขันธ์ ซึ่งก็ยังเป็นอำเภอกำเนิดนพคุณ ต่อมาเปลี่ยนชื่อเป็นอำเภอบางสะพาน จนกระทั่งกระทรวงมหาดไทยได้มีประกาศกระทรวงมหาดไทย เรื่อง แบ่งท้องที่อำเภอบางสะพาน จังหวัดประจวบคีรีขันธ์ ตั้งเป็นกิ่งอำเภอบางสะพานน้อย โดยมีผลตั้งแต่วันที่ 10 มิถุนายน พ.ศ. 2517 เป็นต้นมา จนได้รับการยกฐานะเป็นอำเภอ ประกาศในราชกิจจานุเบกษา เล่มที่ 98 หน้าที่ 115 ก ฉบับพิเศษ วันที่ 13 กรกฎาคม พ.ศ. 2524 หน้า 7
ที่ตั้งและอาณาเขต.
อำเภอบางสะพานน้อยตั้งอยู่ทางตอนใต้สุดของจังหวัด มีอาณาเขตติดต่อกับเขตการปกครองข้างเคียงดังต่อไปนี้
การแบ่งเขตการปกครอง.
การปกครองส่วนภูมิภาค.
อำเภอบางสะพานน้อยแบ่งพื้นที่การปกครองออกเป็น 5 ตำบล 41 หมู่บ้าน ได้แก่
การปกครองส่วนท้องถิ่น.
ท้องที่อำเภอบางสะพานน้อยประกอบด้วยองค์กรปกครองส่วนท้องถิ่น 6 แห่ง ได้แก่
สถานศึกษา.
โรงเรียนระดับมัธยมศึกษาประจำอำเภอที่มีการเรียนการสอนถึงระดับมัธยมศึกษาตอนปลาย คือ โรงเรียนบางสะพานน้อยวิทยาคม
สถานศึกษาในเขตตำบลไชยราช ได้แก่ โรงเรียนบ้านไชยราช โรงเรียนบ้านช้างเผือก โรงเรียนบ้านบางเจริญ โรงเรียนบ้านทองอินทร์ ศูนย์พัฒนาเด็กเล็กบ้านไชยราช ศูนย์พัฒนาเด็กเล็กบ้านหินเทิน และ ศูนย์พัฒนาเด็กเล็กบ้านบางเจริญ
สถานศึกษาในเขตตำบลบางสะพาน ได้แก่ โรงเรียนบ้านบางสะพานน้อย โรงเรียนบ้านปากคลอง โรงเรียนบ้านทุ่งไทร โรงเรียนวัดดอนตะเคียน โรงเรียนบ้านหนองฆ้อง และศูนย์เด็กเล็กบางสะพาน
สถานศึกษาในเขตตำบลทรายทอง ได้แก่ โรงเรียนวัดกำมะเสน โรงเรียนบ้านทุ่งสีเสียด โรงเรียนบ้านฝั่งแดง โรงเรียนบ้านบางเบิด โรงเรียนวัดห้วยสัก
เวชสารสนเทศ

เวชสารสนเทศ (อังกฤษ: medical informatics) เป็นการประยุกต์สารนิเทศศาสตร์ เวชศาสตร์ และสาธารณสุข
สาธารณสุขข้อมูลศาสตร์ (Medical Informatics) รวมการสื่อสาร เทคโนโลยีสารสนเทศ (IT) และการดูแลสุขภาพเพื่อปรับปรุงการดูแลผู้ป่วยและอยู่แถวหน้าของการปฏิวัติเทคโนโลยีทางการแพทย์ สามารถมองได้ว่าเป็นสาขาหนึ่งของวิศวกรรมและวิทยาศาสตร์ประยุกต์
ด้านการดูแลสุขภาพนำเสนอปัญหาที่หลากหลายอย่างมากซึ่งสามารถแก้ไขได้ด้วยวิธีการคำนวณ 
ข้อมูลวิทยาศาสตร์ในด้านการดูแลสุขภาพเป็นกลุ่มสหวิทยาการที่รวมถึงการศึกษาการออกแบบ พัฒนา และการประยุกต์ใช้การประดิษฐ์นวัตกรรมเชิงคำนวณเพื่อปรับปรุงสุขภาพ
ซอฟต์แวร์สำหรับการจัดการผู้ป่วย.
ซอฟต์แวร์สำหรับการจัดการผู้ป่วย (PMS) คือซอฟต์แวร์ที่ถูกควบคุมในฐานะอุปกรณ์ทางการแพทย์ ซอฟต์แวร์นี้ใช้เพื่อรับข้อมูลทางการแพทย์จากอุปกรณ์ทางการแพทย์ซึ่งจะนำไปใช้ในการรักษาหรือวินิจฉัยผู้ป่วย นอกจากนี้ยังอาจเป็นซอฟต์แวร์ที่เป็นส่วนเสริมของอุปกรณ์ทางการแพทย์และมีส่วนโดยตรงในการรักษาผู้ป่วยโดยการวิเคราะห์หรือให้ความสามารถเชิงการรักษาหรือวินิจฉัยที่ทดแทนการตัดสินใจและการวินิจฉัยของแพทย์
ตามผลสำรวจของสมาคมแพทย์ออนแทรีโอ แพทย์ครอบครัวใช้เวลาเฉลี่ย 19 ชั่วโมงต่อสัปดาห์กับงานบริหาร เช่น การกรอกแบบฟอร์ม การติดตามผลการตรวจทางห้องปฏิบัติการ การติดตามผู้ป่วย และการจัดการสำนักงาน
การใช้เทคโนโลยีในสถานพยาบาลได้รับความนิยมและคาดว่าจะเป็นแนวโน้มต่อไป สถาบันการแพทย์ต่าง ๆ ได้ริเริ่มระบบเทคโนโลยีสารสนเทศทางการแพทย์ที่หลากหลายในการให้การดูแลผู้ป่วย เช่น บันทึกสุขภาพอิเล็กทรอนิกส์ (EMR) แผนภูมิคอมพิวเตอร์ และอื่น ๆ ความนิยมที่เพิ่มขึ้นของระบบเทคโนโลยีสารสนเทศทางการแพทย์และปริมาณข้อมูลทางการแพทย์ที่มากขึ้นซึ่งสามารถแลกเปลี่ยนและส่งผ่านในรูปแบบอิเล็กทรอนิกส์ได้ ได้เพิ่มความเสี่ยงของการละเมิดความลับและความเป็นส่วนตัวของผู้ป่วย ปัญหานี้ได้กระตุ้นให้ทั้งนักการเมืองและสถาบันต่าง ๆ ดำเนินมาตรการเข้มงวดเพื่อรับรองความลับและความเป็นส่วนตัวของผู้ป่วย
เรือประจัญบาน

เรือประจัญบาน คือเรือรบหุ้มเกราะขนาดใหญ่ที่มีอาวุธประจำเรือเป็นปืนใหญ่มีระยะยิงไกล ในช่วงปลายสตวรรษที่ 19 ถึงต้นศตวรรษที่ 20 เรือประจัญบานถือเป็นเรือรบที่มีพลานุภาพที่สุดในบรรดาเรือรบทั้งหลาย และการมีฝูงเรือประจัญบานถือว่ามีความสำคัญมาก สำหรับประเทศใดๆก็ตามที่ต้องการคงไว้ซึ่งความเป็นใหญ่ทางทะเล
ประวัติ.
คำว่า "เรือประจัญบาน" ถูกกำหนดขึ้นเมื่อราว ปี 1794 และเป็นคำลดรูปมาจาก "เรือรบเข้ากระบวน" (ship of the line) อันเป็นเรือรบต่อด้วยไม้ ที่มีบทบาทสำคัญที่สุดใน ยุคสมัยของเรือใบ (Age of Sail) คำดังกล่าวเข้ามาสู่การใช้อย่างเป็นทางการในปลายทศวรรษที่ 1880 เพื่อใช้บรรยาย เรือรบหุ้มเกราะ (ironclad warship) ประเภทหนึ่ง ซึ่งปัจจุบันได้รับการอ้างถึงโดยนักประวัติศาสตร์ว่า "เรือประจัญบาญยุคก่อนเดร็ดนอท" ในปี 1906 คำสั่งให้ต่อ เรือหลวงเดร็ดนอท (1906) (HMS Drednought) นับว่าเป็นการเปิดศักราชใหม่ในการออกแบบเรือประจัญบาน 
ในยุคปฏิวัติอุตสาหกรรม มีการสร้างเรือประจัญบานที่ขับเคลื่อนด้วยพลังกลจักรไอน้ำ และติดอาวุธที่ทรงอานุภาพ เช่น ปืนใหญ่โฮชวิตเซอร์ และปืนครก ที่มีระยะยิงไกล และมีอำนาจการยิงรุนแรง
ต้นคริสต์ศตวรรษที่ 19 มีการติดตั้งเกราะเหล็กให้กับเรือประจัญบาน และมีการติดตั้งป้อมปืนใหญ่ที่หมุนยิงได้รอบ กระสุนปืนใหญ่มีการพัฒนากระสุนแบบต่างๆ และก็เข้าสู่ยุคการสร้างเรือประจัญบานด้วยเหล็กทั้งลำ และในยุคเดียวกัน กองทัพเรืออังกฤษได้สร้างเรือประจัญบาน เรือหลวงเดรดนอต (HMS "Dreadnought") ที่ติดปืนใหญ่ขนาด 12 นิ้ว (305 มม.) ที่ยิงได้ทั่วทุกทิศ ทุกชาติต่างพากันสร้างเรือประจัญบาน
สงครามโลกครั้งที่หนึ่ง.
ในยุคสงครามโลกครั้งที่หนึ่ง (ค.ศ. 1914-1918) ชาติต่าง ๆ ที่เข้าร่วมสงคราม ได้สร้างเรือประจัญบาน (เดรดนอต) ขึ้นมา เช่น เบราน์ชไวค์ ของเยอรมนี, เดรดนอต ของสหราชอาณาจักร, นิวยอร์ก ของสหรัฐ, คาวาชิ ของญี่ปุ่น, เซนต์อิสตแวน ของออสเตรีย-ฮังการี, พรอว็องส์ ของฝรั่งเศส, ปอลตาวา ของรัสเซีย, และเคานต์แห่งกาวูร์ ของอิตาลี
สมัยระหว่างสงคราม.
หลังสงครามโลกครั้งที่หนึ่ง ได้มีสนธิสัญญาจำกัดการสร้างเรือประจัญบานขึ้นมาหลายข้อ เช่น สนธิสัญญานาวิกวอชิงตัน ที่ห้ามสร้างเรือรบที่มีขนาดเรือเกิน 35,000 ตัน และห้ามติดปืนใหญ่ขนาดเกิน 16 นิ้ว (406 มม.) สนธิสัญญาแวร์ซายซึ่งจำกัดการสร้างเรือของเยอรมนีที่แพ้สงคราม โดยห้ามสร้างเรือที่มีขนาดเกิน 10,000 ตัน และห้ามติดปืนใหญ่ขนาดเกิน 11 นิ้ว (280 มม.)
สุดยอดเรือประจัญบานสุดแกร่งทั้ง 7 (Big 7) ตามสนธิสัญญานาวิกวอชิงตัน ประกอบด้วย:
ทางเยอรมนีก็ได้สร้างเรือประจัญบานขนาดกระเป๋าชั้น "ดอยช์ลันช์" ขึ้นมา โดยขนาดเรือกว่า 14,000 ตัน ติดปืนใหญ่ 11 นิ้ว 6 กระบอก ติดตั้งเครื่องยนต์ดีเซล ทำให้สามารถทำความเร็วได้สูง
สงครามโลกครั้งที่สอง.
ในยุคสงครามโลกครั้งที่สอง (ค.ศ. 1939-1945) ชาติต่าง ๆ ที่ร่วมสงคราม ต่างสร้างเรือประจัญบานขึ้นมา เช่น บิสมาร์ค ของเยอรมนี, พระเจ้าจอร์จที่ 5 ของสหราชอาณาจักร, ไอโอวา ของสหรัฐ, ยามาโตะ ของญี่ปุ่น, ริเชอริเยอ ของฝรั่งเศส, และวิตโตรีโอเวเนโต ของอิตาลี
ประวัติศาสตร์หมู่เกาะแปซิฟิก

ประวัติศาสตร์หมู่เกาะแปซิฟิก เป็นประวัติศาสตร์หมู่เกาะมหาสมุทรแปซิฟิก ชาวโพลินีเซียมีความเจริญสูงสุดโดยเฉพาะประเทศตองงาและประเทศซามัว ซึ่งเจริญมากจนมีการสร้างขึ้นเป็นอาณาจักร สำหรับชาวเมลานีเซียความเจริญมากสุดอยู่ที่ประเทศฟิจิและหมู่เกาะโซโลมอน และมีสังคมแบบชนเผ่า สังเกตได้ในประเทศปาปัวนิวกินีซึ่งมีชนเผ่ากว่า 100 ชนเผ่า ส่วนภูมิภาคไมโครนีเซียก็มีประชากรอาศัยกันอยู่อย่างช้านานแบบชนเผ่า บางแห่งเป็นรัฐ แว่นแคว้นหรืออาณาจักร ในประเทศออสเตรเลียมีชาวอบอริจินส์อาศัยอยู่นานถึง 40,000 - 50,000 ปี สำหรับประเทศนิวซีแลนด์มีชาวมาวรีอาศัยอยู่ 
ประวัติศาสตร์หมู่เกาะแปซิฟิกแยกเป็นประเทศ.
สำหรับประวัติศาสตร์ในหมู่เกาะแปซิฟิกแบ่งได้ดังนี้คือ
กู่เจ้านายฝ่ายเหนือ

กู่เจ้านายฝ่ายเหนือ หรือ สุสานราชตระกูล ณ เชียงใหม่ เป็นสุสานหลวงที่เจ้าดารารัศมี พระราชชายาในพระบาทสมเด็จพระจุลจอมเกล้าเจ้าอยู่หัว โปรดฯ ให้อัญเชิญรวบรวมพระบรมอัฐิ และพระอัฐิของเจ้าหลวงและพระบรมวงศานุวงศ์ของราชวงศ์ทิพย์จักร ที่ครองนครเชียงใหม่มาประดิษฐานรวมกัน ณ บริเวณลาน วัดสวนดอก (พระอารามหลวง) โดยเกิดจากพระดำริเมื่อปี พ.ศ. 2452 พระราชชายาดารารัศมีทรงพิจารณาเห็นว่า (กู่) อนุสาวรีย์เจ้าผู้ครองนครและพระญาติพระวงศ์ทั้งหลายตั้งอยู่ใกล้ริมฝั่งแม่น้ำปิง ทางทิศตะวันตกนั้น (ตลาดวโรรสแถวตรอกข่วงเมรุ) ไม่เหมาะสม ดังนั้นจึงคิดที่จะหาที่ใหม่ซึ่งก็คือบริเวณวัดสวนดอกในปัจจุบันที่มีอาณาบริเวณกว้างขวาง ภายหลังเมื่อเจ้าดารารัศมี พระราชชายา สิ้นพระชนม์ ได้อัญเชิญแบ่งพระอัฐิของพระองค์มาประดิษฐานไว้ ณ กู่เจ้านายฝ่ายเหนือแห่งนี้ (อีกส่วนหนึ่งแบ่งประดิษฐานไว้ในสุสานหลวง วัดราชบพิธสถิตมหาสีมารามราชวรวิหาร) 
ปัจจุบันกู่เจ้านายฝ่ายเหนือ ได้ถูกจดทะเบียนให้เป็นโบราณสถานสำคัญ ภายใต้การกำกับดูแลของกรมศิลปากร ขึ้นทะเบียนเป็นโบราณสถานแห่งชาติ ในราชกิจจานุเบกษา เล่มที่ 52 ตอนที่ 75 ลงวันที่ 8 มีนาคม 2478
การนำพระอัฐิและอัฐิของผู้ใดไปประดิษฐานในบริเวณกู่แห่งนี้ นับแต่อดีตมาจนถึงปัจจุบันต้องผ่านการพิจารณาจากผู้ดูแลรับผิดชอบ 2 ฝ่ายคือ ฝ่ายสายตระกูล ณ เชียงใหม่ และฝ่ายวัดสวนดอก โดยความเห็นชอบของเจ้าอาวาส จะถือหลักปฏิบัติว่าต้องเป็นอัฐิบุคคลที่เป็นลูกหลานและเครือญาติของเจ้าหลวง
ลำดับกู่.
กู่เจ้านายฝ่ายเหนือ ประกอบไปด้วยกู่จำนวนมาก ซึ่งภายในกู่จะบรรจุอัฐิเชื้อพระวงศ์ที่สำคัญ ดังนี้
อนันต์

อนันต์ (ใช้สัญลักษณ์ ∞) เป็นแนวคิดในทางคณิตศาสตร์และปรัชญาที่อ้างถึงจำนวนที่ไม่มีขอบเขตหรือไม่มีที่สิ้นสุด ในประวัติศาสตร์ ผู้คนต่างพัฒนาแนวคิดต่าง ๆ เกี่ยวกับธรรมชาติของอนันต์ ในทางคณิตศาสตร์ มีการจำกัดความของคำว่าอนันต์ในทฤษฎีเซต ภาษาอังกฤษของอนันต์ที่ว่า Infinity มาจากคำในภาษาละติน "infinitas" ซึ่งแปลว่า "ไม่มีที่สิ้นสุด"
ในทางคณิตศาสตร์ เนื้อหาที่เกี่ยวกับอนันต์จะถือว่าอนันต์เป็นตัวเลข เช่น ใช้ในการนับปริมาณ เป็นต้นว่า "จำนวนพจน์เป็นอนันต์" แต่อนันต์ไม่ใช่ตัวเลขชนิดเดียวกับจำนวนจริง เกออร์ค คันทอร์ นักคณิตศาสตร์ชาวเยอรมันได้จัดระเบียบแนวคิดที่เกี่ยวกับอนันต์และเซตอนันต์ในช่วงปลายศตวรรษที่ 19 ถึงต้นศตวรรษที่ 20 เขายังได้ค้นพบว่าอนันต์มีการนับปริมาณแตกต่างกัน แนวคิดดังกล่าวถูกเรียกว่าภาวะเชิงการนับ เช่น เซตของจำนวนเต็มเป็นเซตอนันต์ที่นับได้ แต่เซตของจำนวนจริงเป็นเซตอนันต์ที่นับไม่ได้
อะซิโตนเพอร์ออกไซด์

อะซิโตนเพอร์ออกไซด์ (อังกฤษ:acetone peroxide) เป็นสารประกอบจากอะซิโตน และไฮโดรเจนเพอร์ออกไซด์ มีคุณสมบัติไวต่อความร้อนและความสั่นสะเทือน ซึ่งเมื่อได้รับความร้อนหรือความสั่นสะเทือนเพียงเล็กน้อย จะทำให้พันธะระหว่างออกซิเจนที่เกาะตัวกันอย่างหลวมๆ แตกตัวออก และเกิดแรงอัดของแก๊สจำนวนมากออกมา ทำให้เกิดการระเบิด 
อะซิโตนเพอร์ออกไซด์ มีลักษณะเป็นผลึกคล้ายกับน้ำตาล ทำให้ตรวจจับยาก และสามารถผลิตด้วยสารตั้งต้นที่หาได้ง่าย ประกอบด้วยอะซิโตน ไฮโดรเจนเพอร์ออกไซด์ และกรดไฮโดรคลอริก หรือกรดซัลฟิวริก จึงเป็นที่นิยมในหมู่ผู้ก่อการร้าย 
อะซิโตนเพอร์ออกไซด์ มีชื่อเรียกอีกหลายชื่อได้แก่
ฮาสวาร์

ฮาสวาร์ (อังกฤษ: Haswar) เป็นตัวละครจากเกมเก็นโซซุยโคเด็น ปรากฏตัวออกมาในภาค V, ฮาสวาร์เป็นผู้ดูแลดินแดนศักดิ์สิทธิ์แห่งลูนัส (Holy land of Lunas)
ข้อมูลส่วนตัว.
ชื่อ: ฮาสวาร์ ฟาเลเนส (Haswar Falenas) <br>
ดวงดาวประจำตัว: เท็นโช (Tensyo) <br>
บ้านเกิด: โซล-ฟาเลนา (Sol-Falena) <br>
อายุ: มากกว่า 34 ปี<br>
เผ่าพันธุ์: มนุษย์ <br>
รูนที่ถือครอง: ไม่ปรากฏ <br>
ครอบครัว: ชาฮีวาร์ (Shahrewar, มีศักดิ์เป็นมารดา) <br>
สถานะ: ผู้ดูแลดินแดนศักดิ์สิทธิ์แห่งลูนัส <br>
สถานที่อยู่ปัจจุบัน: ไ่ม่ปรากฏ <br>
สงครามที่เข้าร่วม: สงครามกลางเมืองในฟาเลนา <br>
ประวัติ.
ฮาสวาร์เป็นลูกสาวของเจ้าหญิงชาฮีวาร์ (Princess Shahrewar) ลูกสาวคนโตของราชินีโอฮาซีทา (Queen Olhazeta) ราชินีองค์แรกของอาณาจักรฟาเลนา หลังราชินีโอฮาซีทาสิ้นพระชนม์ได้เกิดสงครามขึ้นระหว่างเจ้าหญิงชาฮีวาร์และเจ้าหญิงฟาฮาแรม (Princess Fahlzram) เจ้าหญิงทั้งสองต่อสู้กันเพื่อจะที่แย่งตำแหน่งการเป็นราชินีแห่งฟาเลนา ท้ายที่สุดเจ้าหญิงชาฮีวาร์โดนปลงพระชนม์โดยกองกำลังนีเตอร์เกต (Nether Gate) ซึ่งเป็นกองกำลังที่ฟาฮาแรมเป็นคนสร้างขึ้นมาอย่างลับๆ ฟาฮาแรมจึงได้ขึ้นเป็นราชินีแห่งฟาเลนาในที่สุด หลังจากนั้นสองปีราชินีฟาฮาแรมสิ้นพระชนม์ โดยให้ลูกสาวของตน อาสแตส ขึ้นครองราชย์ต่อจากเธอ ดังนั้นฮาสวาร์จึงไม่มีโอกาสได้เข้าเป็นราชินีแห่งฟาเลนาแต่มีเชื้อสายกษัตริย์อยู่ในตัว
ฮาสวาร์ได้รับเลือกเข้าเป็นผู้ดูแลดินแดนศักดิ์สิทธิ์แห่งลูนัส และได้มีโอกาสในการเลี้ยงดูเจ้าชายแห่งฟาเลนาแม้เธอจะยุ่งมากกับหน้าที่ของการดูแลดินแดนศักดิ์สิทธิ์ก็ตาม แม้ว่าเธอจะไม่มีโอกาสในการได้เข้าเป็นราชินีแห่งฟาเลนา แต่เธอกลับไม่เคยเสียใจกับสิ่งที่เกิดขึ้นและบอกกับตนเองเสมอว่า อาสแตสสามารถทำหน้าที่นี้ได้ดีมากกว่าเธอ แต่ก็ยังคงมีบุคคลส่วนมากที่ไม่เห็นด้วยกับความคิดนั้น
ขณะเกิดสงครามกลางเมืองในฟาเลนา ฮาสวาร์เองต้องการที่จะให้ความช่วยเหลือกับเจ้าชายแห่งฟาเลนาและหมายรวมถึงเจ้าหญิงลิมสเลียด้วยเช่นกัน แต่ไม่สามารถทำอะไรได้มากนัก นอกจากการให้กำลังใจเพียงอย่างเดียว แม้แต่ในวันขึ้นครองราชย์ของเจ้าหญิงลิมสเลียเองก็ตาม ดังนั้นเมื่อถึงโอกาสที่เจ้าชายเข้ามาชวนเธอไปเป็นพวก ฮาสวาร์จึงไม่ปฏิเสธในการออกเดินทางไปกับเจ้าชายเลย
ภายหลังสงครามสิ้นสุดลงเธอกลับไปทำหน้าที่เป็นผู้ดูแลดินแดนศักดิ์สิทธิ์แห่งลูนัส และได้แต่งงานไปโดยที่ไม่มีใครคาดคิด
เลขฐานห้า

เลขฐานห้า หมายถึง ระบบเลขฐานห้า ที่มีสัญลักษณ์ห้าตัวคือ 0 (ศูนย์) 1 (หนึ่ง) 2 (สอง) 3 (สาม) และ 4 (สี่) 
หากแปลงค่าในเลขฐานสิบ เป็นเลขฐานห้า จะได้ดังนี้ 
0 = 00 
1 = 01 
2 = 02 
3 = 03 
4 = 04 
5 = 10 
6 = 11 
7 = 12 
8 = 13 
9 = 14 
10 = 20 
เลขฐานห้า ต้องเขียนโดยมีเลข 5 ห้อยอยู่ด้านหลัง เช่น 1015 ฯลฯ
คาบสมุทรเกาหลี

คาบสมุทรเกาหลี ({{langx|en|Korean Peninsula}}) เป็นคาบสมุทรทางตะวันออกของทวีปเอเชีย ทอดตัวลงไปทางทิศใต้สู่มหาสมุทรแปซิฟิก มีความยาวประมาณ 1,000 กิโลเมตร พื้นที่รวมกันได้ 220,847 ตร. กม. ทางตะวันออกล้อมรอบด้วยทะเลญี่ปุ่น (ทะเลตะวันออก) ทะเลจีนตะวันออก ด้านตะวันตกเป็นทะเลเหลือง โดยมีช่องแคบเกาหลีเชื่อมต่อชายฝั่งทะเลสองด้าน พื้นที่ 70% ของคาบสมุทรเป็นเทือกเขา
คาบสมุทรเกาหลี ถูกแบ่งออกเป็น 2 ส่วน ทางด้านใต้คือประเทศระบอบประชาธิปไตย คือเกาหลีใต้ และประเทศระบอบคอมมิวนิสต์ คือเกาหลีเหนือ โดยถูกคั่นกลางด้วยเขตปลอดทหาร
เลขฐานหก

เลขฐานหก หมายถึง ระบบเลขฐานหก ที่มีสัญลักษณ์หกตัวคือ 0 (ศูนย์) 1 (หนึ่ง) 2 (สอง) 3 (สาม) 4 (สี่) และ 5 (ห้า)
คุณสมบัติทางคณิตศาสตร์.
เมื่อเขียนในเลขฐานหก จำนวนเฉพาะทั้งหมดนอกจาก 2 และ 3 มีเลข 1 หรือ 5 เป็นหน่วยท้าย ในเลขฐานหก จำนวนเฉพาะเขียนได้ดังนี้:
2, 3, 5, 11, 15, 21, 25, 31, 35, 45, 51, 101, 105, 111, 115, 125, 135, 141, 151, 155, 201, 211, 215, 225, 241, 245, 251, 255, 301, 305, 331, 335, 345, 351, 405, 411, 421, 431, 435, 445, 455, 501, 515, 521, 525, 531, 551, ... (ลำดับ #เปลี่ยนทาง 
เลขฐานสามสิบหกในฐานะเลขฐานหกแบบย่อ.
สำหรับวัตถุประสงค์บางประการ เลขฐานหกอาจมีขนาดเล็กเกินไปต่อความสะดวก ซึ่งสามารถแก้ไขได้โดยใช้รากของ 6 คือ เลขฐาน 36 ซึ่งจะช่วยให้แปลงไปได้ง่ายขึ้น โดยเพียงแค่แทนที่ด้วยสิ่งต่อไปนี้:
ดังนั้น ตัวเลข WIKI36 ในเลขฐาน 36 เทียบเท่ากับตัวเลข 523032306 ในเลขฐานหก ส่วนในเลขฐานสิบคือ 1,517,058
โดนาเตลโล

โดนาเตลโล หรือ โดนาโต ดี นิกโกเลาะ ดี เบตโต บาร์ดี (ค.ศ. 1386 - 13 ธันวาคม ค.ศ. 1466) ศิลปินชาวอิตาลีในด้านงานปั้นในยุคฟื้นฟูศิลปวิทยาการ 
ชีวิตเบื้องต้น.
โดนาเตลโลเป็นลูกของพ่อค้าขนแกะนิกโกเลาะ ดี เบตโต บาร์ดี ผู้เป็นสมาชิกของสมาคมพ่อค้าขนแกะแห่งฟลอเรนซ์ที่เกิดที่งฟลอเรนซ์ราวปี ค.ศ. 1386 โดนาเตลโลได้รับการศึกษาภายในบ้านของตระกูลมาร์เตลลี และการศึกษาเบื้องต้นจากห้องศิลป์ของช่างทอง และต่อมาก็ได้ฝึกงานอยู่ชั่วระยะเวลาหนึ่งกับโลเรนโซ กีแบร์ตี
ขณะที่ร่ำเรียนและทำงานขุดค้นอยู่กับฟีลิปโป บรูเนลเลสกี ในกรุงโรมระหว่าง ค.ศ. 1404 ถึง ค.ศ. 1407 ศิลปินสองคนนี้ก็ได้ชื่อว่าเป็นนักล่าสมบัติ โดนาเตลโลหากินโดยการทำงานกับร้านช่างทอง การทำงานในกรุงโรมเป็นจุดสำคัญของการเปลี่ยนแปลงของการวิวัฒนาการทั้งหลายของศิลปะอิตาลีในคริสต์ศตวรรษที่ 15 เพราะในช่วงนี้เองที่บรูเนลเลสกีทำการวัดโดมของตึกแพนธีอันและสิ่งก่อสร้างโรมันอื่น ๆ ในกรุงโรม สิ่งก่อสร้างของบรูเนลเลสกีและงานประติมากรรมของโดนาเตลโลถือกันว่าเป็นงานเอกในการแสดงออกถึงความก้าวหน้าทางสถาปัตยกรรมและประติมากรรมของยุคดังกล่าว และมามีอิทธิพลต่อจิตรกรอื่น ๆ ของยุคฟื้นฟูศิลปวิทยาต่อมา
เท็ตสึยะ โนมูระ

เท็ตสึยะ โนมูระ (; โรมาจิ: "Nomura Tetsuya") เกิดวันที่ 8 ตุลาคม พ.ศ. 2513 ที่จังหวัดโคจิ เป็นนักวาดภาพประกอบ ออกแบบตัวละคร และนักสร้างสรรค์เกมชาวญี่ปุ่น โดยผลงานที่ทำให้ชื่อของเขาเป็นที่รู้จักในวงกว้างคือ ไฟนอลแฟนตาซี VII
โนะมุระเดินทางมาอยู่ที่โตเกียวเมื่อตอนอายุ 18 ปี หลังจบการศึกษาด้านการออกแบบโฆษณาจากโรงเรียนสอนการออกแบบ เขาก็ได้เข้ามาทำงานกับบริษัทสแควร์จำกัด (ปัจจุบันคือ สแควร์เอนิกซ์) ในวันที่ 16 เมษายน พ.ศ. 2534 โดยผลงานชิ้นแรกที่ได้มีส่วนร่วมคือ ไฟนอลแฟนตาซี IV
มาซากาซุ โมริตะ

มาซากาซุ โมริตะ (; โรมาจิ: "Morita Masakazu") เป็นนักแสดงและนักพากย์ชายชาวญี่ปุ่น เดิมเคยเป็นนักแสดงมาก่อน แต่หลังจากที่ได้มาเป็นนักแสดงโมชั่นแอคเตอร์ พร้อมกับพากย์เสียง ทีดัส ในเกมไฟนอลแฟนตาซี X ก็ทำให้ชื่อของเขากลายเป็นที่รู้จักในวงกว้างมากขึ้นทั้งในประเทศญี่ปุ่นและต่างประเทศ ปัจจุบันโมริตะจึงมีงานพากย์มากกว่างานแสดงไปแล้ว โดยบทที่สร้างชื่อเสียงในฐานะนักพากย์ให้แก่เขาคือ อิจิโกะ จากเรื่อง เทพมรณะ
ประวัติ.
วันเกิด : 21 ตุลาคม พ.ศ. 2515
บ้านเกิด : โตเกียว ประเทศญี่ปุ่น 
สังกัด : อาโอนิโปรดักชัน
แคนดี้ แคนดี้ สาวน้อยจอมแก่น

แคนดี้ แคนดี้ สาวน้อยจอมแก่น (; โรมาจิ: "Kyandi Kyandi") เป็นการ์ตูนญี่ปุ่น ผลงานอมตะของ "ยูมิโกะ อิการาชิ" เนื้อเรื่องโดย "เคียวโกะ มิซูกิ" พิมพ์ครั้งแรกที่ญี่ปุ่นในปี พ.ศ. 2518 มีความยาวทั้งสิ้น 9 เล่มจบ ส่วนฉบับภาษาไทยได้รับลิขสิทธิ์โดยสำนักพิมพ์วิบูลย์กิจ จัดพิมพ์เมื่อปี 2537 ในรูปแบบปกแข็ง 5 เล่มจบ แต่ก่อนหน้านั้นเคยจัดพิมพ์โดยสำนักพิมพ์ยอดธิดาในช่วงปี 2522 และ สำนักพิมพ์สยามสปอร์ต (ยุคไม่มีลิขสิทธิ์) 7 เล่มจบ ปัจจุบันจัดว่าเป็นหนังสือการ์ตูนที่เป็นที่ต้องการมาก บางเว็บไซต์มีการจัดประมูลในราคาหลักพัน
แคนดี้ แคนดี้ สาวน้อยจอมแก่น ถูกสร้างเป็นอนิเมะออกอากาศในประเทศญี่ปุ่นเมื่อปี พ.ศ. 2519 และออกอากาศในประเทศไทยเมื่อปี พ.ศ. 2521 และหลังจากนั้นต่อมาอีก 14 ปี ก็ได้มีการจัดทำใหม่เป็นภาพยนตร์อนิเมะสำหรับออกฉายในโรงภาพยนตร์ ความยาว 26 นาที เมื่อปี พ.ศ. 2535
เนื้อเรื่อง.
แคนดี้ แคนดี้ สาวน้อยจอมแก่น เป็นเรื่องราวของแคนดี้ ไวท์ เด็กสาวกำพร้าคนหนึ่งที่เติบโตมาในสถานเลี้ยงเด็กกำพร้าเล็กๆ ณ หมู่บ้านแห่งหนึ่งที่รัฐมิชิแกน สหรัฐอเมริกา เมื่ออายุได้ประมาณ 10 กว่าปี แคนดี้ได้ถูกขอไปเป็นเพื่อนคุยให้แก่คุณหนูอิไลซ่าแห่งตระกูลอาเดรย์ แคนดี้ต้องทนกับการกลั่นแกล้งสารพัด แม้จะต้องเจอความลำบากหลายๆประการแต่แคนดี้ก็ยังยิ้มได้เพราะมีเพื่อนที่คอยเป็นกำลังใจให้ทั้ง 3 คนคือ สแตร์ อาร์ชี่ และแอนโธนี่ แห่งตระกูลอันเดร รวมถึงเจ้าชายบนเนินเขาที่แคนดี้เคยเจอเพียงครั้งเดียวเมื่อสมัยเด็กๆ ซึ่งกลายเป็นกำลังใจสำคัญในการที่จะทนต่อสู้กับความลำบาก
วันหนึ่ง แคนดี้ได้กลายมาเป็นลูกบุญธรรมของท่านลุงวิลเลี่ยม ซึ่งเป็นผู้ที่มีอำนาจมากที่สุดในตระกูลอันเดร ชีวิตของแคนดี้เปลี่ยนไปจากหน้ามือเป็นหลังมือ อย่างไรก็ดี ความทุกข์ก็ไม่ได้หายไปจากชีวิตของแคนดี้ เธอต้องสูญเสียคนสำคัญไป สายลมแห่งโชคชะตาได้พัดพาชีวิตของแคนดี้ไปยังอังกฤษ ณ โรงเรียนประจำ แคนดี้ได้พบกับหนุ่มน้อยผู้ซึ่งเป็นทายาทของตระกูลแกรนด์เชสเตอร์ ตระกูลใหญ่แห่งอังกฤษ และเขาคนนี้คือผู้ที่ทำให้ชีวิตของแคนดี้ต้องเปลี่ยนแปลงครั้งใหญ่ สุดท้ายแคนดี้ได้กลับมาที่อเมริกาอีกครั้ง ที่นั่น เธอต้องพบความจริงบางอย่าง ซึ่งเป็นความจริงที่ทำให้ภาพฝันอันแสนไกลของเธอมาปรากฏตรงหน้า
โรงเรียนบุญวาทย์วิทยาลัย

โรงเรียนบุญวาทย์วิทยาลัย (อักษรย่อ: บ.ว.) ในพระอุปถัมภ์ สมเด็จพระเจ้าภคินีเธอ เจ้าฟ้าเพชรรัตนราชสุดา สิริโสภาพัณณวดี เป็นโรงเรียนมัธยมศึกษาประจำจังหวัดลำปาง ที่ถูกกำหนดให้เป็นศูนย์กลางสถาบันเตรียมอุดมศึกษาของภาคเหนือ และเป็นโรงเรียนมัธยมศึกษาขนาดใหญ่พิเศษแบบสหศึกษา เปิดสอนตั้งแต่ระดับชั้นมัธยมศึกษาปีที่ 1 ถึง 6 สังกัดสำนักงานเขตพื้นที่การศึกษามัธยมศึกษา เขต 35 (ลำปาง-ลำพูน) สำนักงานคณะกรรมการการศึกษาขั้นพื้นฐาน กระทรวงศึกษาธิการ ตั้งอยู่ที่ เลขที่ 230 ถนนพหลโยธิน ตำบลหัวเวียง อำเภอเมืองลำปาง จังหวัดลำปาง ปัจจุบันโรงเรียนบุญวาทย์วิทยาลัย มีพื้นที่ 44 ไร่ 3 งาน 54 ตารางวา
ประวัติ.
เจ้าบุญวาทย์วงษ์มานิต เจ้าผู้ครองนครลำปางองค์สุดท้าย ทรงสร้างโรงเรียนขึ้นข้างคุ้มหลวงเมื่อ พ.ศ. 2447 ต่อมา พ.ศ. 2448 พระบาทสมเด็จพระปรเมนทรมหาวชิราวุธฯ พระมงกุฎเกล้าเจ้าอยู่หัว ขณะดำรงพระราชอิสริยยศเป็น สมเด็จพระบรมโอรสาธิราช เจ้าฟ้ามหาวชิราวุธ สยามมกุฎราชกุมาร เสด็จประพาสมณฑลพายัพ ในการนี้ทรงพระกรุณาโปรดเกล้าโปรดกระหม่อม เสด็จพระราชดำเนินไปทรงเปิด และ พระราชทานโรงเรียนนี้ว่า โรงเรียนบุญวาทย์วิทยาลัย เมื่อวันที่ 26 พฤศจิกายน พ.ศ. 2448
ครั้นต่อมาสภาพของอาคารของโรงเรียนชำรุดทรุดโทรมลง เจ้าบุญวาทย์วงษ์มานิตจึงทรงซื้ออาคารและที่ดินของห้างกิมเซ่งหลี ตำบลน้ำล้อม อำเภอเมือง เป็นจำนวนเงิน 13,000 บาท ด้านหน้าและด้านข้างเป็นสวนดอกไม้ ด้านหลังเป็นสนาม ชั้นล่างเป็นตึกก่ออิฐถือปูน ชั้นบนทำด้วยไม้สัก หลังคามุงกระเบื้อง และ จ่ายค่าซ่อมอาคารเป็นเงิน 432 บาท โรงเรียนแห่งใหม่นี้เปิดทำการเรียนการสอน เมื่อวันที่ 1 กรกฎาคม พ.ศ. 2454 และมอบเงินซื้ออุปกรณ์การเรียนอีกจำนวน 200 บาท หลังจากนั้น เจ้าบุญวาทย์วงษ์มานิตทรงมอบโรงเรียนแห่งนี้เป็นสมบัติของรัฐบาล
ต่อมา พ.ศ. 2474 อาคารสถานที่ของโรงเรียนคับแคบลงไม่พอกับจำนวนนักเรียนที่มีจำนวนเพิ่มขึ้น จึงมีการย้ายโรงเรียนออกไปตั้งในสถานที่แห่งใหม่ ซึ่งเป็นสนามเสือป่านครลำปาง (คือที่ตั้งปัจจุบัน) ในเนื้อที่ 40 ไร่ 1 งาน ครั้นต่อมามีการขยายพื้นที่เพิ่มขึ้นอีก ปัจจุบันมีเนื้อที่ 44 ไร่ 3 งาน 54 ตารางวา เป็นโรงเรียนมัธยมประจำจังหวัดลำปาง เปิดสอนระดับชั้นมัธยมศึกษาปีที่ 1-6 แบบสหศึกษา จำนวนนักเรียนเกือบสี่พันคน ด้วยสำนึกในพระกรุณาของเจ้าบุญวาทย์วงษ์มานิต ทางโรงเรียนบุญวาทย์วิทยาลัย จึงจัดสร้างพระอนุสาวรีย์เจ้าบุญวาทย์วงษ์มานิตขึ้น เปิดเมื่อวันที่ 15 พฤศจิกายน พ.ศ. 2521 เพื่อไว้สักการบูชา
เกียรติยศและความภาคภูมิใจ.
เกียรติยศ รางวัลของสถานศึกษา.
โรงเรียนบุญวาทย์วิทยาลัย ได้รับรางวัล และเกียรติยศ ในระดับประเทศ ได้แก่
เกียรติยศ รางวัลของนักเรียน.
นักเรียนของโรงเรียนบุญวาทย์วิทยาลัย ได้รับรางวัลต่าง ๆ ในระดับประเทศ และระดับนานาชาติ ได้แก่
วงศ์ปลาช่อน

วงศ์ปลาช่อน  ปลาในวงศ์นี้มีรูปร่างเรียวทรงกระบอก ส่วนหัวโตจะงอยปากยื่น ปากกว้าง ตาโต มีฟันเป็นเขี้ยวบนขากรรไกร หัวด้านบนราบ ถ้าดูจากตอนบนจะโค้งมนคล้ายงู ลำตัวค่อนข้างกลม ครีบหลังและครีบก้นยาว ครีบหางปลายมน ครีบอกใหญ่ ครีบท้องเล็ก เกล็ดมีขนาดใหญ่มีขอบเรียบ ปลาช่อนมีอวัยวะช่วยหายใจเป็นหลืบเนื้อสีแดงอยู่ในคอหอย เรียกว่า Suprabranchia จึงสามารถอยู่ในแหล่งน้ำที่มีออกซิเจนต่ำได้ ใช้ชื่อวงศ์ว่า Channidae (/ชาน-นิ-ดี้/)
แพร่พันธุ์โดยการวางไข่โดยตัวผู้และตัวเมียช่วยกันปรับพื้นที่น้ำตื้น ๆ ให้เป็นแปลงกลม แล้ววางไข่ลอยเป็นแพ ตัวผู้เป็นผู้ดูแลไข่จนไข่ฟักเป็นตัวแล้วเลี้ยงลูกปลาจนโต เรียกว่า "ลูกครอก" ซึ่งมีสีแดงหรือส้ม รูปร่างคล้ายพ่อแม่ จากนั้นจึงปล่อยให้หากินเอง
พบในเขตร้อนของทวีปแอฟริกาและเอเชีย ปัจจุบันพบทั้งสิ้น 31 ชนิด (และยังมีอีกหลายชนิดที่ยังไม่ได้อนุกรมวิธาน) แบ่งเป็น 2 สกุล คือ "Channa" 28 ชนิด พบในทวีปเอเชีย และ "Parachanna" ซึ่งพบในทวีปแอฟริกา 3 ชนิด สำหรับในประเทศไทยพบประมาณ 10 ชนิด ปลาขนาดเล็กสุดคือ ปลาก้าง ("C. limbata") ซึ่งมีขนาดโตเต็มที่ไม่เกิน 1 ฟุต และใหญ่ที่สุดคือ ปลาชะโด ("C. micropeltes") ที่ใหญ่ได้ถึง 1-1.5 เมตร
จัดเป็นวงศ์ปลาเศรษฐกิจที่มีความสำคัญมาก จนอาจกล่าวได้ว่าเป็นปลาน้ำจืดที่คนไทยนิยมบริโภคมากเป็นอันดับหนึ่งก็ว่าได้ โดยปลาช่อนชนิดที่นิยมนำมาบริโภคคือ ปลาช่อน ("C. straita") ซึ่งพบได้ทุกแหล่งน้ำและทุกภูมิภาค
ใบอนุญาตประกอบวิชาชีพ

ใบอนุญาตประกอบวิชาชีพ เป็นใบอนุญาตให้สามารถประกอบวิชาชีพนั้น ๆ ตามสาขาที่เรียนมา โดยผู้ที่จะได้รับใบอนุญาตประกอบวิชาชีพจะต้องมีคุณสมบัติตามที่องค์กรออกใบอนุญาตประกอบวิชาชีพกำหนดไว้ ผู้ที่ไม่มีใบอนุญาตประกอบวิชาชีพจะไม่สามารถประกอบวิชาชีพนั้น ๆ ได้ ถ้าฝ่าฝืนจะมีโทษตามที่องค์กรวิชาชีพแต่ล่ะองค์กรกำหนดไว้
ใบอนุญาตประกอบวิชาชีพในประเทศไทย.
ปัจจุบัน มีวิชาชีพที่ต้องมีใบอนุญาตเพื่อประกอบวิชาชีพ ดังนี้
ยูมิ (เก็นโซซุยโคเด็น)

ยูมิ (อังกฤษ: Yumi) เป็นตัวละครจากเกมเก็นโซซุยโคเด็น ปรากฏตัวออกมาในภาค III
ข้อมูลส่วนตัว.
ชื่อ: ยูมิ <br>
ดวงดาวประจำตัว: เท็นยู (Tenyu) <br>
บ้านเกิด: อัลมา ไคนัน (Alma Kinan) <br>
อายุ: 26 ปี <br>
เผ่าพันธุ์: มนุษย์ <br>
รูนที่ถือครอง: ไม่ปรากฏ <br>
ครอบครัว: ยุยริ, ยุน<br>
สถานะ: นักรบ <br>
สถานที่อยู่ปัจจุบัน: อัลมา ไคนัน <br>
สงครามที่เข้าร่วม: สงครามทูตแห่งเพลิงครั้งที่สอง <br>
ประวัติ.
ยูมิเป็นนักรบจากหมู่บ้านอัลมา ไคนัน มีความสามารถในการพูดคุยกับวิญญาณได้เช่นเดียวกับยุยริและยุน เธอได้ให้ความช่วยเหลือคริส ไลท์เฟลโลว์ ขณะที่คริสเดินทางมายังหมู่บ้าน และเข้าร่วมกองทัพไฟบริงเกอร์ภายหลังจากยุนเสียชีวิต เมื่อเปรียบเทียบกับยุยริแล้วเธอดูจะมีความอ่อนโยนมากกว่า
ภายหลังสงครามสิ้นสุดลง ยูมิได้เดินทางกลับไปยังหมู่บ้านอัลมา ไคนัน และชื่นชอบที่จะออกเดินทางออกนอกหมู่บ้านบ่อยๆ
ยุน (เก็นโซซุยโคเด็น)

ยุน (อังกฤษ: Yun) เป็นตัวละครจากเกมเก็นโซซุยโคเด็น ปรากฏตัวออกมาในภาค III
ข้อมูลส่วนตัว.
ชื่อ: ยุน <br>
ดวงดาวประจำตัว: เท็นโช (Tensyo) <br>
บ้านเกิด: อัลมา ไคนัน (Alma Kinan) <br>
อายุ: ไม่ปรากฏ <br>
เผ่าพันธุ์: มนุษย์ <br>
รูนที่ถือครอง: ไม่ปรากฏ <br>
ครอบครัว: ยุยริ, ยูมิ<br>
สถานะ: คนทรง, เสียชีวิตจากการเข้าประกอบพิธีกรรมภายในหมู่บ้าน (ถูกนำไปสังเวย) <br>
สถานที่อยู่ปัจจุบัน: ไม่ปรากฏ <br>
สงครามที่เข้าร่วม: สงครามทูตแห่งเพลิงครั้งที่สอง <br>
ประวัติ.
ยุนเป็นคนทรงประจำหมู่บ้านอัลมา ไคนัน มีความสามารถในการพูดคุยกับวิญญาณได้เช่นเดียวกับยุยริและยูมิ นอกจากนี้เธอยังมีความสามารถในการมองเห็นอนาคตได้ ถึงแม้ว่าเธอจะต้องเสียชีวิตจากการประกอบพิธีกรรมภายในหมู่บ้าน แต่เธอก็ไม่เคยเสียใจ
ยุนเข้าประกอบพิธีกรรมเพื่อปลดผนึกของรูนแห่งน้ำที่แท้จริงและเสียชีวิตลงในเวลาต่อมา ถึงแม้ว่าคริสจะพยายามที่จะหยุดพิธีนี้แต่ก็ไม่สามารถทำได้ ยุนรู้ดีว่าการเสียสละของเธอนั้นจะเป็นประโยชน์แก่บุคคลส่วนมาก อย่างไรก็ตามท้ายที่สุดแล้วคริสก็สามารถยุติสงครามได้ตามที่ยุนคาดหวังไว้
อายุ 26 ปี
มาลีเอโตอา ตานูมาฟีลีที่ 2

มาลีเอโตอา ตานูมาฟีลีที่ 2 (4 มกราคม ค.ศ. 1913 – 11 พฤษภาคม ค.ศ. 2007) มีพระยศว่า ซูซูกา มาลีเอโตอา ตานูาฟีลีที่ 2 เป็นมาลีเอโตอา ซึ่งเป็นตำแหน่งหนึ่งในสี่หัวหน้าใหญ่ของประเทศ และเป็นประมุขแห่งรัฐ หรือ"โอเลอาโอโอเลมาโล"แห่งซามัวตั้งแต่ ค.ศ. 1962 ถึง 2007 พระองค์เป็นผู้ร่วมปกครองใน ค.ศ. 1962 กับ "ตามา-อา-ไอกา" ตูปูอา ตามาเซเซ เมอาโอเลและกลายเป็นประมุขแห่งรัฐองค์เดียวในวันที่ 15 เมษายน ค.ศ. 1963 หลังผู้ร่วมปกครองเสียชีวิต
พระราชประวัติช่วงต้นและชีวิตส่วนตัว.
พระองค์เสด็จพระราชสมภพใน ค.ศ. 1913 โดยเป็นพระราชโอรสและเป็นพระราชโอรสธิดาองค์ที่ 3 แด่มาลีเอโตอา ตานูมาฟีลีที่ 1 กับโมโมเอ ลูเปอูลูอีวา เมเลอีเซอา หลังพระราชบิดาสวรรคตในวันที่ 5 กรกฎาคม ค.ศ. 1939 พระองค์จึงถูกเลือกเป็นมาลีเอโตอาใน ค.ศ. 1940 
ลีลี ตูนู พระมเหสีของพระองค์ สิ้นพระชนม์ใน ค.ศ. 1986. ตานูมาฟีลีมีพระราชโอรสธิดา 11 องค์ ตัวอย่างในนี้ ได้แก่: ซูอา ไวนูอูโป, อาฟีโอกา มาลีเอโตอา ปาปาลีอีเตเล ฟาอามาอูซีลี โมลี (ผู้ดำรงตำแหน่งมาลีเอโตอาในปัจจุบัน), ปาปาลีอีเตเล ตีตีอูอาโตอา, ปาปาลีอีเตเล อีโออาเน, ปาปาลีอีเตเล ดักลัส (พระราชโอรส) กับเซอีอูลี ตูไต, โลลา โตซี และโมโมเอ (พระราชธิดา) มีหนึ่งองค์สิ้นพระชนม์ในวัยเด็ก ส่วนปาปาลีอี ลาอูเปปากับปาปาลีอีเตเล เอตี พระราชโอรสสององค์ สิ้นพระชนม์ใน ค.ศ. 1985 และ 2005 ตามลำดับ ในช่วงที่พระองค์สวรรคต พระองค์ยังมีพระราชโอรสธิดา 4 องค์ - พระราชโอรส 2 องค์ และพระราชธิดา 2 องค์
สวรรคต.
มาลีเอโตอา ตานูมาฟีลีที่ 2 เสด็จสวรรคตในเวลา 18:45 ในวันศุกร์ที่ 11 พฤษภาคม ค.ศ. 2007 ที่โรงพยาบาลแห่งชาติตูปูอา ตามาเซเซ เมอาโอเลที่โมโตโอตูอา อาปีอา ประเทศซามัว พระองค์ทรงประชวรด้วยโรคปอดบวมที่โรงพยาบาลเป็นเวลาประมาณหนึ่งสัปดาห์ สาเหตุการสวรรคตมาจากพระหฤทัยวาย
มาลีเอโตอา ตานูมาฟีลีที่ 2 ทรงเป็นผู้ดำรงตำแหน่งประมุขแห่งรัฐนานที่สุดเป็นอันดับ 3 ในช่วงที่สวรรคตในเดือนพฤษภาคม ค.ศ. 2007 โดยเป็นรองแค่พระบาทสมเด็จพระมหาภูมิพลอดุลยเดชมหาราช บรมนาถบพิตรแห่งประเทศไทย ผู้ครองราชย์ตั้งแต่ ค.ศ. 1946 จนกระทั่งสวรรคตใน ค.ศ. 2016 กับสมเด็จพระราชินีนาถเอลิซาเบธที่ 2แห่งสหราชอาณาจักร ผู้ครองราชย์ตั้งแต่ ค.ศ. 1952 จนกระทั่งสวรรคตใน ค.ศ. 2022
ตูปูอา ตามาเซเซ เมอาโอเล

ตูปูอา ตามาเซเซ เมอาโอเล (3 มิถุนายน ค.ศ. 1905 – 5 เมษายน ค.ศ. 1963) เป็นผู้นำสูงสุดประจำซามัวตะวันตก พระองค์ดำรงตำแหน่งตูปูอาตามาเซเซตั้งแต่ ค.ศ. 1929 ถึง 1963 และโอเลอาโอโอเลมาโล (ประมุขรัฐ) ร่วมกับมาลีเอโตอา ตานูมาฟีลีที่ 2ใน ค.ศ. 1962 จนกระทั่งสวรรคตในปีถัดมา
พระราชประวัติ.
พระองค์เสด็จพระราชสมภพแด่ผู้นำสูงสุดตูปูอาตามาเซเซเลอาโลฟีที่ 2 ที่ไวโมโซใน ค.ศ. 1905 พระองค์จบการศึกษาที่โรงเรียนแมริสต์ที่อาปีอา ใน ค.ศ. 1929 พระองค์ได้รับการแต่งตั้งเป็นตูปูอาตามาเซเซเมื่อตูปูอา ตามาเซเซ เลอาโลฟีที่ 3 พระอนุชาคนโตและผู้นำมาอู ถูกปลงพระชนม์โดยตำรวจอาณานิคมในช่วงพาเหรดมาอูที่อาปีอา พระองค์อภิเษกสมรสกับโนอูเอ ลูกสาวของโอลาฟ เฟรเดอริก เนลสันใน ค.ศ. 1934 ทั้งคู่มีพระราชโอรสธิดา 4 องค์ แบ่งเป็นพระราชธิดา 2 และพระราชโอรส 2 องค์
ใน ค.ศ. 1957 พระองค์ได้รับเครื่องราชอิสริยาภรณ์จักรวรรดิบริติชระดับผู้บัญชาการ เมื่อซามัวได้รับเอกราชใน ค.ศ. 1962 รัฐธรรมนูญฉบับใหม่ได้ทำให้ตูปูอาตามาเซเซและมาลีเอโตอา ตานูมาฟีลีที่ 2 ร่วมกันเป็นประมุขแห่งรัฐ
วาทาริ (เก็นโซซุยโคเด็น)

วาทาริ (อังกฤษ: Watari) เป็นตัวละครจากเกมเก็นโซซุยโคเด็น ปรากฏตัวออกมาในภาค III
ข้อมูลส่วนตัว.
ชื่อ: วาทาริ <br>
ดวงดาวประจำตัว: จิโค (Chikou) <br>
บ้านเกิด: ไม่ปรากฏ <br>
อายุ: 23 ปี <br>
เผ่าพันธุ์: มนุษย์ <br>
รูนที่ถือครอง: ไม่ปรากฏ <br>
ครอบครัว: ไม่ปรากฏ <br>
สถานะ: นินจา <br>
สถานที่อยู่ปัจจุบัน: ไม่ปรากฏ <br>
สงครามที่เข้าร่วม: สงครามทูตแห่งเพลิงครั้งที่สอง <br>
ประวัติ.
วาทาริเป็นนินจา และเป็นสมาชิกขององค์กรเงา (Dark Wind Organization) แต่เขากลับทรยศต่อองค์กรและหลบหนีออกมา ทำให้เขาถูกอายาเมะหนึ่งในสมาชิกขององค์กรออกไล่ล่า สาเหตุที่เขาเข้าร่วมกองทัพไฟบริงเกอร์เนื่องจากเขาถือว่าเป็นการว่าจ้าง และในกองทัพนั้นเองที่วาทาริได้พบกับอายาเมะอีกครั้งหนึ่ง ทั้งคู่ได้ทำการประลองฝีมือกันโดยที่วาทาริเป็นผู้ชนะ เขาจึงทำการตกลงกับอายาเมะว่าจะต้องไม่ยุ่งกับเขาจนว่าสงครามจะสิ้นสุดลง
ภายหลังสงครามสิ้นสุดลง วาทาริได้หายตัวไปอย่างลึกลับ คาดว่ายังคงหลบหนีจากการไล่ล่าขององค์กรเงาอยู่
รี้ด (เก็นโซซุยโคเด็น)

รี้ด (อังกฤษ: Reed) เป็นตัวละครจากเกมเก็นโซซุยโคเด็น ปรากฏตัวออกมาในภาค III
ข้อมูลส่วนตัว.
ชื่อ: รี้ด <br>
ดวงดาวประจำตัว: จิสะ (Chisa) <br>
บ้านเกิด: ทินโท (Tinto) <br>
อายุ: 27 ปี <br>
เผ่าพันธุ์: มนุษย์ <br>
รูนที่ถือครอง: ไม่ปรากฏ <br>
ครอบครัว: ไม่ปรากฏ <br>
สถานะ: จ่า <br>
สถานที่อยู่ปัจจุบัน: ไม่ปรากฏ <br>
สงครามที่เข้าร่วม: สงครามทูตแห่งเพลิงครั้งที่สอง <br>
ประวัติ.
รี้ดเป็นจ่าของกองกำลังในเมืองทินโท มีหน้าที่โดยตรงในการปกป้องคุ้มครอง ลิลลี่ เพนดรากอน ลูกสาวของกุสตาฟเจ้าเมืองทินโท เขาติดตามลิลลี่ไปทุกหนทุกแห่งและคอยห้ามปรามเธอในสิ่งที่ไม่สมควรกระทำ แต่เธอก็ไม่เคยฟังรี้ดเลยแม้แต่ครั้งเดียว รี้ดจะเข้าร่วมเป็นพวกกับเราพร้อมกับลิลลี่
ภายหลังสงครามสิ้นสุดลง รี้ดยังคงติดตามลิลลี่ต่อไป
อนุสรณ์สถาน

อนุสรณ์สถานหรืออนุสาวรีย์ คือสถานที่ หรืออาคาร ซึ่งก่อสร้างขึ้นเพื่อเป็นอนุสรณ์ ระลึกถึงเหตุการณ์ หรือคุณความดีของบุคคล ในอดีต
อนุสรณ์สถาน มักจะก่อสร้าง เป็น อาคารซึ่งมักใช้เป็นอาคารอเนกประสงค์ เช่นอาจมี พิพิธภัณฑ์ ห้องประชุม ลานอเนกประสงค์ ห้องจัดนิทรรศการ ส่วนประกอบพิธี หรือบริเวณบรรจุอัฐิ เป็นต้น
วัดบุญวาทย์วิหาร

วัดบุญวาทย์วิหาร  เป็นวัดที่มีประวัติความเป็นมาเก่าแก่ และเป็นวัดหลวงวัดแรกของจังหวัดลำปาง เดิมชื่อวัดกลางเมือง เป็นวัดที่ใช้ประกอบพิธีถือน้ำพิพัฒน์สัตยาของเจ้านายมาแต่โบราณ ต่อมาเมื่อปี พ.ศ. 2347 สมัยพระยาคำโสม เจ้าผู้ครองนครลำปางได้รื้อวิหารหลังเก่าแล้วสร้างใหม่ และเปลี่ยนชื่อเป็นวัดหลวงไชยสัณฐาน 
ต่อมาเจ้าบุญวาทย์วงศ์มานิต เจ้าผู้ครองนครลำปาง เห็นความทรุดโทรมลงมากจึงรื้อแล้วสร้างใหม่ และให้หล่อพระประธานองค์ใหม่คือ พระพุทธรุปพระเจ้าตนหลวง แล้วเปลี่ยนชื่อวัดใหม่ว่า วัดบุญวาทย์บำรุง ในปี พ.ศ. 2458 วัดบุญวาทย์ได้รับการยกฐานะขึ้นเป็นพระอารามหลวงสามัญชั้นตรี และได้รับพระราชทานนามใหม่ว่าวัดบุญวาทย์วิหาร 
วิหารหลวง สร้างเมื่อปี พ.ศ. 2455 มีลักษณะเป็นอาคารทึบ หลังคาจั่วฐานสูงกว่าวิหารล้านนา ซึ่งได้รับแบบจากวิหารในกรุงเทพฯ ตกแต่งภายในด้วยลายไทยภาคกลาง เหลือร่องรอยศิลปะล้านนาอยู่เพียงบางส่วน เช่น ตุงกระด้าง และค้ำยัน
ความสำคัญ.
วัดแรกของจังหวัดลำปาง เป็นวัดที่ใช้ประกอบพิธีถือน้ำพิพัฒน์สัตยาของเจ้านายมาแต่โบราณ
วานี &amp; จูน่า 3 หัวใจ ความหมายหนึ่งเดียว

วานี & จูน่า 3 หัวใจ ความหมายหนึ่งเดียว (Wanee & Junah) เป็นภาพยนตร์เกาหลีแนวโรแมนติก, melodrama จากประเทศเกาหลีใต้ ออกฉายในปี พ.ศ. 2544 (ที่ประเทศเกาหลีใต้) จัดจำหน่ายในประเทศไทยปี พ.ศ. 2545 โดยบริษัท บ๊อกซ์ ออฟ ฟัน จำกัด
เนื้อเรื่องย่อ.
ลี วานี (Kim Hee-Sun) นักเขียนการ์ตูน animation อาศัยอยู่กับ คิม จูน่า นักเขียนนวนิยายไส้แห้ง (Joo Jin-Mo) มาหลายปีแล้ว แต่ทว่าความสัมพันธ์ของทั้งคู่กลับถอยหลังลงไปเรื่อยๆ ยิ่งอยู่ด้วยกันก็ยิ่งเหมือนจะไม่เข้าใจกันมากขึ้นเรื่อยๆ สาเหตุก็เป็นเพราะความหลังฝังใจของวานี แต่จูน่าก็พยายามอย่างที่สุดที่จะรักษาความรักระหว่างเขาและเธอไว้ ผลสุดท้ายความรักของทั้งคู่จะจบลงเช่นไร...
เกร็ดละคร.
อดีตเป็นบทเรียนอันล้ำค่าสำหรับเราทุกคน แต่หากเราไม่อาจก้าวข้ามอดีตอันขมขื่นไปได้ ชีวิตย่อมไม่อาจจะพบกับความสุข หนังเล่าเรื่องผ่านการดำเนินชีวิตของคนคู่หนึ่งซึ่งตกลงปลงใจจะใช้ชีวิตคู่ด้วยกัน หากแต่ว่าฝ่ายหนึ่งไม่อาจรักอีกฝ่ายได้เช่นเดียวกัน แล้วชีวิตคู่ของทั้งสองจะมีความสุขได้อย่างไร นอกจากนี้ยังได้มีการนำ animation มาสอดแทรกความหมายของรักของตัวละครอีกด้วย
รักต่างมิติ

รักต่างมิติ (Ditto) เป็นภาพยนตร์เกาหลีแนวโรแมนติก จากประเทศเกาหลีใต้ ออกฉายในปี พ.ศ. 2543 (ที่ประเทศเกาหลีใต้) จัดจำหน่ายในประเทศไทยปี พ.ศ. 2546 โดยบริษัท มูวี่ดิสค์ จำกัด
เนื้อเรื่องย่อ.
โซอุน (Kim Ha-Neul) และ อิน (Yoo Ji-Tae) ศึกษาอยู่ในมหาวิทยาลัยเดียวกัน บังเอิญได้พูดคุยกันผ่านเครื่องเล่นวิทยุสื่อสารสมัครเล่น เธอและเขาต่างก็เป็นเพื่อนคุยที่ดีต่อกัน แต่ทว่าจะเป็นเช่นไรเมื่อเธออยู่ในปี ค.ศ. 1979 ส่วนเขาอยู่ในปี ค.ศ. 2000
เกร็ดละคร.
เมื่อคุณต้องเจอกับความผิดหวังตั้งแต่ยังไม่ได้เริ่มต้น คุณจะทำเช่นไร ตัวละครนางเอกสะท้อนแนวคิดของผู้ที่ยอมรับต่อชะตากรรมแต่ไม่ยอมสิ้นหวัง เพราะชีวิตยังต้องดำเนินต่อไป
เฉาเก๋อ

เฉาเก๋อ หรือ แกรี่ เฉา  เกิดเมื่อ 9 กรกฎาคม ค.ศ. 1979 เป็นนักร้องและนักแต่งเพลงที่มีชื่อเสียงในไต้หวัน
ประวัติ.
เฉาเก๋อเกิดที่มาเลเซีย พ่อแม่แยกทางกันตั้งแต่เขาอายุเพียงหนึ่งขวบ เฉาเก๋อจึงโตมากับปู่และย่า อายุเก้าขวบเขาย้ายไปแคนาดาพร้อมกับพี่สาวเพื่อเรียนต่อ อายุ 15 ย้ายอีกครั้งไปที่นิวซีแลนด์ เขาอยู่ที่นั่นจนกระทั่งเรียนจบปริญญาด้านสถาปัตยกรรมศาสตร์จาก School of Architecture Victoria University of Wellington New Zealand 
เฉาเก๋อรักการร้องเพลงมาตั้งแต่เด็ก เพลงที่เขายังประทับใจมาจนถึงทุกวันนี้คือเพลง Superwoman ของ Karyn White นักร้องสาวชาวแคนาดา นี่เป็นเพลงแห่งการเริ่มต้นที่ทำให้เฉาเก๋อสนใจและรักการร้องเพลงมาจนถึงทุกวันนี้ 
อายุ 19 เคยเข้าประกวดร้องเพลงที่มาเลเซีย แต่ไม่ได้รับรางวัลใด หลังการประกวดในครั้งนั้นเฉาเก๋อได้พบกับหวังลี่หง ศิลปินคนสำคัญที่ให้กำลังใจเฉาเก๋อ 
นอกจากนี้ในปี 1999 เฉาเก๋อยังเคยแต่งเพลงให้กับแอรอน กัว หรือ กัวฟู่เฉิง อีกด้วย แต่ไม่ได้รับความนิยมหรือเป็นที่สนใจนัก
ปี 2001 เฉาเก๋อได้ออกอัลบั้มของตัวเองเป็นครั้งแรกที่บ้านเกิดมาเลเซีย แต่ไม่ประสบความสำเร็จ หลายคนมองว่าเขาไม่หล่อ และน่าเกลียดเกินกว่าจะมาเป็นนักร้อง 
เฉาเก๋อถูกบริษัทค่ายเพลงที่มาเลเซียฉีกสัญญาทิ้งในที่สุด ต่อมาอาจารย์ถู โปรดิวเซอร์ชื่อดังของไต้หวันมาพบเฉาเก๋อเข้าและชวนไปไต้หวันด้วยกัน
เฉาเก๋อเริ่มการทำงานด้วยการแต่งเพลง แต่ไม่มีใครสนใจเพลงของเขา ทุกคนบอกว่าสไตล์ของเขาแปลกและมีกลิ่นอายตะวันตกมากเกินไป ไม่เข้ากับรสนิยมของชาวจีน ตลอดหลายปีที่ทำนองเพลงกว่า 200 เพลงของเขาถูกปฏิเสธทั้งหมด 
แต่ด้วยความพยายามตลอดห้าปี ที่สุดบริษัท Rock records ตัดสินใจเซ็นสัญญากับเขา และเฉาเก๋อได้ออกอัลบั้มแรกที่ไต้หวันในปลายปี 2005 
อัลบั้มแรกที่มีชื่อว่า Ge ge blue (格格blue) ซึ่งเป็นอัลบั้มที่เขาแต่งทำนองเองทั้งหมดยกเว้นเพลง Superwoman ซึ่งเฉาเก๋อยืนยันจะนำเพลงนี้มาใส่ในอัลบั้มแรกของตัวเองเพื่อเป็นที่ระลึก ด้วยน้ำเสียงที่ทรงพลังและสูงกว่าผู้ชายทั่วไป บวกกับความแปลกใหม่ของดนตรีและสไตล์การร้อง อัลบั้มนี้จึงได้รับการตอบรับเป็นอย่างดีทั้งใน ไต้หวัน,จีน,ฮ่องกง,สิงคโปร์ และ มาเลเซีย 
ปลายปี 2006 อัลบั้มที่สองของเฉาเก๋อก็ตามมาตอกย้ำความโด่งดังของเขา อัลบั้ม Superman ได้รับการเสนอชื่อเข้าชิงรางวัล Golden Melody Awards ในสาขานักร้องชายยอดเยี่ยม
นอกจากนี้เฉาเก๋อยังเคยแต่งเพลงให้กับศิลปินหลายๆคนไม่ว่าจะเป็น S.H.E , ซินดี้ หวัง , วิเวียน ซู , จั๋วเหวินซวน , แอนนี่ อี ฯลฯ
ออร์โทไบคิวโพลาสามเหลี่ยม

ออร์โทไบคิวโพลาสามเหลี่ยม (อังกฤษ: triangular orthobicupola) เป็นทรงหลายหน้า (polyhedron) ที่เกิดจากการนำคิวโพลาสามเหลี่ยม (triangular cupola: J3) สองอันมาต่อเข้าด้วยกันบนหน้ารูปหกเหลี่ยมปรกติ โดยให้หน้าด้านข้างชนิดเดียวกันอยู่ติดกัน ทำให้มีหน้ารูปสามเหลี่ยมด้านเท่า 8 หน้า หน้ารูปสี่เหลี่ยมจัตุรัส 6 หน้า รวม 14 หน้า รูปทรงนี้มี 12 จุดยอด 24 ขอบ และเป็นทรงตันจอห์นสันหมายเลข 27 (Johnson solid: J27)
รูปทรงนี้สามารถเรียกได้ในอีกชื่อหนึ่งคือ "ไจเรตคิวบอกทาฮีดรอน (gyrate cuboctahedron)"
ไจโรไบคิวโพลาสี่เหลี่ยมจัตุรัส

ไจโรไบคิวโพลาสี่เหลี่ยมจัตุรัส  เป็นทรงหลายหน้า (polyhedron) ที่เกิดจากการนำคิวโพลาสี่เหลี่ยมจัตุรัส (square cupola: J4) สองอันมาต่อเข้าด้วยกันบนหน้ารูปแปดเหลี่ยมปรกติ โดยให้หน้าด้านข้างชนิดเดียวกันสลับกัน (บิด 45 องศา) ทำให้มีหน้ารูปสามเหลี่ยมด้านเท่า 8 หน้า หน้ารูปสี่เหลี่ยมจัตุรัส 10 หน้า รวม 18 หน้า รูปทรงนี้มี 16 จุดยอด 32 ขอบ และเป็นทรงตันจอห์นสันหมายเลข 29 (Johnson solid: J29)
ไจโรไบคิวโพลาห้าเหลี่ยม

ไจโรไบคิวโพลาห้าเหลี่ยม  เป็นทรงหลายหน้า (polyhedron) ที่เกิดจากการนำคิวโพลาห้าเหลี่ยม (pentagonal cupola: J5) สองอันมาต่อเข้าด้วยกันบนหน้ารูปสิบเหลี่ยมปรกติ โดยให้หน้าด้านข้างชนิดเดียวกันสลับกัน (บิด 36 องศา) ทำให้มีหน้ารูปสามเหลี่ยมด้านเท่า 10 หน้า หน้ารูปสี่เหลี่ยมจัตุรัส 10 หน้า และหน้ารูปห้าเหลี่ยมปรกติ 2 หน้า รวม 22 หน้า รูปทรงนี้มี 20 จุดยอด 40 ขอบ และเป็นทรงตันจอห์นสันหมายเลข 31 (Johnson solid: J31)
ไจโรคิวโพลาโรทันดาห้าเหลี่ยม

ไจโรคิวโพลาโรทันดาห้าเหลี่ยม  เป็นทรงหลายหน้า (polyhedron) ที่เกิดจากการนำคิวโพลาห้าเหลี่ยม (pentagonal cupola: J5) มาประกอบเข้ากับโรทันดาห้าเหลี่ยม (pentalgonal rotunda: J6) บนฐานรูปสิบเหลี่ยมปรกติ โดยให้หน้ารูปสามเหลี่ยมไม่อยู่ติดกัน (บิด 36 องศา) ทำให้มีหน้ารูปสามเหลี่ยมด้านเท่า 15 หน้า หน้ารูปสี่เหลี่ยมจัตุรัส 5 หน้า และหน้ารูปห้าเหลี่ยมปรกติ 7 หน้า รวม 27 หน้า รูปทรงนี้มี 25 จุดยอด 50 ขอบ และเป็นทรงตันจอห์นสันหมายเลข 33 (Johnson solid: J33)
ออร์โทไบโรทันดาห้าเหลี่ยม

ออร์โทไบโรทันดาห้าเหลี่ยม (อังกฤษ: pentagonal orthobirotunda) เป็นทรงหลายหน้า (polyhedron) ที่เกิดจากการนำโรทันดาห้าเหลี่ยม (pentagonal rotunda: J6) สองอันมาประกอบกันบนฐานรูปสิบเหลี่ยมปรกติ โดยให้หน้าชนิดเดียวกันอยู่ติดกัน ทำให้มีหน้ารูปสามเหลี่ยมด้านเท่า 20 หน้า หน้ารูปห้าเหลี่ยมด้านเท่า 12 หน้า รวม 32 หน้า รูปทรงนี้มี 30 จุดยอด 60 ขอบ และเป็นทรงตันจอห์นสันหมายเลข 34 (Johnson solid: J34)
รูปทรงนี้สามารถเรียกได้อีกชื่อหนึ่งคือ "ทรงสามสิบสองหน้าไจเรต (gyrate icosidodecahedron)"
ไจโรไบคิวโพลาสามเหลี่ยมอีลองเกต

ไจโรไบคิวโพลาสามเหลี่ยมอีลองเกต  เป็นทรงหลายหน้า (polyhedron) ที่เกิดจากการนำคิวบอกทาฮีดรอน (cuboctahedron) หรือไจโรไบคิวโพลาสามเหลี่ยม (triangular gyrobicupola) มาแทรกปริซึมหกเหลี่ยม (hexagonal prism) ลงไประหว่างกลาง ทำให้มีหน้ารูปสามเหลี่ยมด้านเท่า 8 หน้า หน้ารูปสี่เหลี่ยมจัตุรัส 12 หน้า รวม 20 หน้า รูปทรงนี้มี 18 จุดยอด 36 ขอบ และเป็นทรงตันจอห์นสันหมายเลข 36 (Johnson solid: J36)
ไจโรไบคิวโพลาสี่เหลี่ยมจัตุรัสอีลองเกต

ไจโรไบคิวโพลาสี่เหลี่ยมจัตุรัสอีลองเกต  เป็นทรงหลายหน้า (polyhedron) ที่เกิดจากการนำไจโรไบคิวโพลาสี่เหลี่ยมจัตุรัส (square gyrobicupola: J29) มาแทรกปริซึมแปดเหลี่ยม (octagonal prism) ลงไประหว่างกลาง ทำให้มีหน้ารูปสามเหลี่ยมด้านเท่า 8 หน้า หน้ารูปสี่เหลี่ยมจัตุรัส 18 หน้า รวม 26 หน้า รูปทรงนี้มี 24 จุดยอด 48 ขอบ และเป็นทรงตันจอห์นสันหมายเลข 37 (Johnson solid: J37)
รูปทรงนี้สามารถเรียกในชื่ออื่นๆ อีกได้เช่น
เนื่องจากรูปทรงนี้มีความคล้ายกันกับรอมบิคิวบอกทาฮีดรอน (rhombicuboctahedron) อย่างมาก แต่ต่างกันตรงที่คิวโพลาสี่เหลี่ยมจัตุรัส (square cupola: J4) ด้านหนึ่งถูกบิดออกไป 45 องศา
ไจโรไบคิวโพลาห้าเหลี่ยมอีลองเกต

ไจโรไบคิวโพลาห้าเหลี่ยมอีลองเกต  เป็นทรงหลายหน้า (polyhedron) ที่เกิดจากการนำไจโรไบคิวโพลาห้าเหลี่ยม (pentagonal gyrobicupola: J31) มาแทรกปริซึมสิบเหลี่ยม (decagonal prism) ลงไประหว่างกลาง ทำให้มีหน้ารูปสามเหลี่ยมด้านเท่า 10 หน้า หน้ารูปสี่เหลี่ยมจัตุรัส 20 หน้า และหน้ารูปห้าเหลี่ยมปรกติ 2 หน้า รวม 32 หน้า รูปทรงนี้มี 30 จุดยอด 60 ขอบ และเป็นทรงตันจอห์นสันหมายเลข 39 (Johnson solid: J39)
ไจโรคิวโพลาโรทันดาห้าเหลี่ยมอีลองเกต

ไจโรคิวโพลาโรทันดาห้าเหลี่ยมอีลองเกต  เป็นทรงหลายหน้า (polyhedron) ที่เกิดจากการนำไจโรคิวโพลาโรทันดาห้าเหลี่ยม (pentagonal gyrocupolarotunda: J33) มาแทรกปริซึมสิบเหลี่ยม (decagonal prism) ลงไประหว่างกลาง ทำให้มีหน้ารูปสามเหลี่ยมด้านเท่า 15 หน้า หน้ารูปสี่เหลี่ยมจัตุรัส 15 หน้า และหน้ารูปห้าเหลี่ยมปรกติ 7 หน้า รวม 37 หน้า รูปทรงนี้มี 35 จุดยอด 70 ขอบ และเป็นทรงตันจอห์นสันหมายเลข 41 (Johnson solid: J41)
ไจโรไบโรทันดาห้าเหลี่ยมอีลองเกต

ไจโรไบโรทันดาห้าเหลี่ยมอีลองเกต  เป็นทรงหลายหน้า (polyhedron) ที่เกิดจากการนำทรงสามสิบสองหน้าปรกติ (regular icosidodecahedron) หรือไจโรไบโรทันดาห้าเหลี่ยม (pentagonal gyrobirotunda) มาแทรกปริซึมสิบเหลี่ยม (decagonal prism) ลงไประหว่างกลาง ทำให้มีหน้ารูปสามเหลี่ยมด้านเท่า 20 หน้า หน้ารูปสี่เหลี่ยมจัตุรัส 10 หน้า และหน้ารูปห้าเหลี่ยมปรกติ 12 หน้า รวม 42 หน้า รูปทรงนี้มี 40 จุดยอด 80 ขอบ และเป็นทรงตันจอห์นสันหมายเลข 43 (Johnson solid: J43)
ราดหน้า

ราดหน้า หรือ ก๋วยเตี๋ยวราดหน้า เป็นอาหารจีนสไตล์ไทยในรูปแบบก๋วยเตี๋ยวชนิดหนึ่ง ที่ทำโดยการใช้เส้นลงไปผัดกับน้ำมันอ่อน ๆ ก่อน แล้วพักไว้ น้ำที่ใช้ราด เป็นน้ำต้มกระดูกผสมกับแป้งมันมีความข้นเหนียว เนื้อสัตว์นิยมใช้ เนื้อหมู และ กุ้ง หรือเนื้อสัตว์อื่น ๆ ซึ่งถ้าเป็นเนื้อหมูจะนิยมหมักกับกระเทียมก่อน เพื่อให้เหนียวนุ่ม ผักนิยมใช้ผักคะน้า หรือจะใช้ผักอย่างอื่น เช่น ผักกวางตุ้ง หรือ ผักกาดขาว ก็ได้
เส้นที่ใช้ทำราดหน้า มีหลายเส้น โดยมาก หากเป็นเส้นใหญ่ จะผัดกับน้ำมันและซีอิ๊วดำก่อน นอกจากนี้ยังมีเส้นหมี่ บะหมี่ ซึ่งโดยมากจะเป็นเส้นทอดกรอบ นอกจากนี้แล้ว ราดหน้าบางครั้งยังสามารถใส่ไข่ลงไปได้ด้วย อาจจะผสมลงไปในน้ำราดหน้า หรือทอดแยกออกมาโปะหน้าต่างหากแบบไข่เจียวหรือไข่ดาว ก็ได้
ประวัติ.
ราดหน้าที่เข้ามาแพร่หลายในไทยได้รับอิทธิพลจากอาหารจีน เริ่มนำเข้ามาขายโดยชาวจีนโดยเฉพาะชาวจีนแต้จิ๋ว ราดหน้ายุคแรกจะห่อใบตองขาย ใส่ผักกวางตุ้งและหน่อไม้ ราดน้ำราดแต่น้อย ต่อมาจึงมีการปรับรูปแบบไปต่าง ๆ กัน ราดหน้าที่แพร่หลายในไทยนั้น มีที่มาจากราดหน้าของจีน 3 แหล่งดังนี้
โกยซีหมี่.
โกยซีหมี่ แปลเป็นภาษาไทยว่า "เนื้อไก่ฝอยราดเส้นบะหมี่" เป็นอาหารของกวางตุ้งที่มีลักษณะคล้ายราดหน้า น้ำซุปปรุงจากน้ำต้มกระดูกหมูหรือไก่แบบราดหน้า แต่ส่วนประกอบน้ำราดจะใส่หน่อไม้ เห็ดหอม ต้นหอม พร้อมกับไก่สุกฉีกเป็นเส้นฝอย ๆ เมื่อปรุงเสร็จแล้วนำมาราดลงบนเส้นบะหมี่ลวก ในประเทศไทยบางร้านใช้หมี่กรอบหรือบะหมี่ทอดแทน
เย็นตาโฟ

เย็นตาโฟ เป็นชื่อเรียกของก๋วยเตี๋ยวชนิดหนึ่ง เหมือนก๋วยเตี๋ยวลูกชิ้นปลาทั่วไป แต่ที่มีความเป็นเอกลักษณ์ที่เหมือนกันในการทำ คือ ต้องใส่ซอสเย็นตาโฟลงไปในน้ำก๋วยเตี๋ยว ทำให้น้ำก๋วยเตี๋ยวมีสีแดง ซอสเย็นตาโฟมีสีแดง ทำมาจากเต้าหู้ยี้
ที่มาของชื่อ "เย็นตาโฟ" มาจากภาษาจีนแคะ (ตัวเต็ม: 釀豆腐, ตัวย่อ: 酿豆腐) อ่านว่า "ย้องแท้วฟู้" (ngiong-theu-fu) ภาษาจีนกลางอ่านว่า "เนี่ยงโต้วฟู" (niàng dòufu) หมายถึงเต้าหู้บ่มสอดไส้หมูสับ (ลักษณะเดียวกับส่วนประกอบของก๋วยเตี๋ยวแคะ) ซึ่งเป็นอาหารเลื่องชื่อของชาวจีนแคะมาแต่โบราณ ไม่ได้แปลว่า "เต้าหู้หมัก" (ที่หมายถึงเต้าหู้ยี้หรือ แท้วฟู้ยี ในภาษาจีนแคะ) ก่อนหน้านี้มีผู้สันนิษฐานว่าชาวแต้จิ๋วรับมาแล้วออกเสียงตามแบบถนัดว่า "เยี่ยงเต่าฮู" และเพี้ยนมาเป็นเย็นตาโฟในปัจจุบัน แต่ถ้าพิจารณาคำอ่านภาษาจีนแคะ ที่เขียนเป็นภาษาอังกฤษ ก็เพี้ยนเป็นเย็นตาโฟได้เช่นกัน
"ย้องแท้วฟู้" หรือเต้าหู้ยัดไส้ที่ชาวไทยรู้จักในชื่อ “เต้าหู้แคะ” ซึ่งเป็นเครื่องประกอบอย่างหนึ่งของ “ก๋วยเตี๋ยวแคะ” ในประเทศไทยด้วยนั้น เป็นวัฒนธรรมอาหารพื้นบ้านโบราณของชาวแคะที่สืบทอดมาเป็นเวลายาวนานนับพันปีจนกลายเป็นอาหารพื้นเมืองเลื่องชื่อของประเทศจีนเอง ตลอดจนประเทศมาเลเซีย สิงคโปร์ ฮ่องกง ไต้หวัน ไทย และอื่นๆ ที่มีชนเชื้อชาติแคะอาศัยอยู่ ซึ่งเป็นชนเชื้อชาติจีนที่มีพลเมืองรวมกันมากที่สุดในโลก และประเทศมาเลเซียยังได้ขึ้นบัญชี "ย้องแท้วฟู้" เป็นหนึ่งใน 100 รายการมรดกวัฒนธรรมอาหารแห่งชาติมาเลเซียด้วย 
นอกจากเครื่องที่เป็นเอกลักษณ์แล้วยังมีเต้าหู้ทอด ปาท่องโก๋ชิ้นเล็ก ปลาหมึกกรอบ เลือดหมูก้อน และผักนิยมใช้ผักบุ้ง อาจใส่เกี๊ยวกรอบหรือปลาชิ้น ลูกชิ้นปลา ในแถบจังหวัดระยอง
สูตรของเย็นตาโฟมีหลายสูตร ทั้งแบบธรรมดา แบบต้มยำทะเล โดยใส่เครื่องปรุงที่เป็นอาหารทะเลไปด้วย ตามการเปลี่ยนแปลงตามยุคสมัย
ก๋วยเตี๋ยวได้รับการปรุงแต่งเป็นเย็นตาโฟเมื่อใด ยังไม่มีการบันทึกไว้ แต่ตามที่มีการศึกษา ต้นตำรับอาหารของจีนจะมีรสชาติจืด ซึ่งคนไทยในสมัยก่อนนั้นไม่ชอบอาหารจืด ชอบอาหารที่มีรสจัด โดยมีการนำเต้าหู้ยี้มาใส่เพื่อปรุง และนำชื่อเรียกของเต้าหู้ชนิดนั้นมาตั้งเป็นชื่อของก๋วยเตี๋ยวใส่เต้าหู้ยี้ว่า เย็นตาโฟ
กวยจั๊บ

กวยจั๊บ เป็นก๋วยเตี๋ยวชนิดหนึ่งที่ค่อนข้างแตกต่างจากก๋วยเตี๋ยวชนิดอื่นมากพอสมควร เพราะต้องใช้เส้นก๋วยเตี๋ยวชนิดหนึ่งที่เรียกว่าเส้นกวยจั๊บสดปรุง แบ่งออกได้เป็น 2 ประเภทใหญ่ ๆ คือ กวยจั๊บน้ำข้น และ กวยจั๊บน้ำใส นอกจากนี้แล้ว ยังมีเส้นกวยจั๊บประเภทหนึ่ง เรียกว่า กวยจั๊บเซี่ยงไฮ้ มีลักษณะเส้นใส ทำมาจากถั่วเหลือง นิยมใช้ทำกวยจั๊บน้ำใส หรือนำไปปรุงเป็นอาหารอย่างอื่นได้ เช่น ยำ หรือ ผัดขี้เมา เป็นต้น
กวยจั๊บ ในภาษาจีนแต้จิ๋วอ่านว่าก๋วยจั๊บ/ก้วยจับ เป็นอาหารดั้งเดิมของชาวแต้จิ๋ว ในภาษาจีนกลางมีสองคำที่ออกเสียงเหมือนกันและใช้แทนกันได้คือ #เปลี่ยนทาง แปลว่า "ซุปเส้นข้าว" หรืออีกนัยหนึ่งว่า #เปลี่ยนทาง แปลว่า "เส้นข้าวผสม[เครื่องอื่น ๆ]"
ก๋วยเตี๋ยวเรือ

ก๋วยเตี๋ยวเรือ คือก๋วยเตี๋ยวแบบไทยชนิดหนึ่ง มีรสชาติจัดจ้าน น้ำก๋วยเตี๋ยวสีข้นคล้ายก๋วยเตี๋ยวเนื้อหรือก๋วยเตี๋ยวเนื้อตุ๋น เพราะใส่เครื่องปรุงที่ต่างจากก๋วยเตี๋ยวชนิดอื่น คือ ซีอิ๊วดำ เต้าหู้ยี้ และ เครื่องเทศต่างๆ เป็นต้น อีกทั้งยังมี น้ำตก คือ เลือดวัวหรือหมูผสมกับเกลือ สำหรับปรุงใส่ในน้ำก๋วยเตี๋ยว
ก๋วยเตี๋ยวเรือ มีทั้งก๋วยเตี๋ยวเนื้อ และ ก๋วยเตี๋ยวหมู เป็นก๋วยเตี๋ยวที่ผูกพันกับวิถีชีวิตคนไทยมานาน ในสมัยก่อน จะขายในเรือพายตามคลอง จึงเป็นที่มาของชื่อ ชามที่ใส่จะมีลักษณะเล็ก ปัจจุบัน ด้วยวิถีชีวิตที่เปลี่ยนไป ก๋วยเตี๋ยวหันมาเปิดร้านบนบกในอาคารพาณิชย์แทน แต่ก็ยังไม่ละทิ้งสัญลักษณ์ของความเป็นก๋วยเตี๋ยวเรือ โดยจะใช้เรือตั้งอยู่หน้าร้าน และชามก็ยังใช้เป็นชามขนาดเล็กอยู่
ขณะที่ก๋วยเตี๋ยวเรือ ก็ยังเป็นอาหารขึ้นชื่อของจังหวัดพระนครศรีอยุธยา ด้วยประวัติศาสตร์ยาวนาน ประกอบกับการที่อยุธยาเคยเป็นราชธานีเก่าของสยาม จึงสันนิษฐานได้ว่า ต้นกำเนิดก๋วยเตี๋ยวเรือจึงมาจากบริเวณพื้นที่จังหวัดพระนครศรีอยุธยา ด้วยเหตุผลนี้เองจึงทำให้ก๋วยเตี๋ยวเรือ มักจะมีคำว่าอยุธยาต่อท้ายเสมอ
การรับประทานก๋วยเตี๋ยวเรือ นิยมรับประทานกับกากหมูหรือแคบหมู และใบกะเพรา หรือโหระพาเพื่อดับกลิ่นคาว
เอกซ์86-64

เอกซ์86-64 (x86-64) เป็นชื่อของสถาปัตยกรรมคอมพิวเตอร์สำหรับไมโครโพรเซสเซอร์แบบ 64 บิต และชุดคำสั่งที่ใช้งานด้วยกัน x86-64 เป็นส่วนขยายของสถาปัตยกรรมแบบ x86 ออกแบบโดยบริษัท AMD และใช้ชื่อทางการค้าว่า AMD64 ในภายหลังบริษัทอินเทลได้นำสถาปัตยกรรมนี้ไปใช้ใต้ชื่อการค้าว่า Intel 64 หรือ EM64T ซึ่งชื่อทั่วไปที่ใช้กันโดยไม่อิงกับชื่อการค้าคือ x86-64 หรือ x64
AMD64.
ชุดคำสั่ง AMD64 ถูกนำไปใช้ในไมโครโพรเซสเซอร์ของ AMD ดังนี้ Athlon 64, Athlon 64 FX, Athlon 64 X2, Turion 64, Turion 64 X2, Opteron และ Sempron (เฉพาะรุ่นที่ผลิตในช่วงหลัง)
คุณสมบัติของสถาปัตยกรรม.
AMD64 ถูกสร้างมาเพื่อเป็นคู่แข่งกับสถาปัตยกรรม IA64 ของบริษัทอินเทลและเอชพี ข้อแตกต่างที่สำคัญมีดังนี้
Operating modes.
อธิบายการทำงานของโหมด.
โหมดหลัก ๆ แบ่งเป็น 2 ประเภท ดังนี้
 เนื่องจากว่าชุดคำสั่งพื้นฐานของ x86 กับ x86-64 ไม่ต่างกัน ดังนั้นโปรแกรมที่เป็น x86 เดิมจะไม่เสียประสิทธิภาพในการทำงานไป ซึ่งต่างจากสถาปัตยกรรมแบบ IA-64 ที่การรันโปรแกรม 32 บิตจะเทียบเท่าการทำงานบนโพรเซสเซอร์ตัวอื่น
เอ็มวีทีวี

เอ็มวีทีวี (MVTV) เป็นสถานีโทรทัศน์เคเบิลทีวีผ่านดาวเทียมแบบไม่ใช่ความถี่ ในประเทศไทย ดำเนินกิจการโดย บริษัท เอ็มวี เทเลวิชั่นส์ ไทยแลนด์ จำกัด ออกอากาศครั้งแรก เมื่อ พ.ศ. 2548
ประวัติ.
เอ็มวีทีวี ในยุคแรกเป็นสถานีโทรทัศน์ผ่านดาวเทียมซึ่งได้รับใบอนุญาตจากสมาคมเคเบิลทีวีแห่งประเทศไทยเพื่อนำไปใช้เป็นสถานีโทรทัศน์สำหรับผู้ประกอบการเคเบิลทีวีโดยใช้สมาร์ทการ์ดในการถอดรหัสช่อง ต่อมาจึงเปลี่ยนเป็นการออกอากาศผ่านดาวเทียมแบบ FTA (Free-to-air) เนื่องมาจากมีกลุ่มเป้าหมายสำหรับผู้ชมที่รับชมผ่านจานดาวเทียม PSI ทำให้มีผู้รับชมฟรีทีวีดาวเทียมมากขึ้น ในอดีตรูปแบบของสถานีในยุคแรก เป็นช่องรายการบันเทิงในนาม MVTV นำเสนอละครจีนจากฮ่องกง เพลง และ รายการบันเทิงจากต่างประเทศ จึงได้เพิ่มช่องแบ่งตามประเภทของรายการ เช่น MVTV ช่องละครจีน MVTV 2 ช่องรายการแนะนำสินค้าและบันเทิง และ MVTV 3 ช่องรายการเพลงลูกทุ่ง เป็นต้น
ปัจจุบันมีมีผู้ชมในระบบ C-Band ซึ่งในประเทศไทยมีผู้ใช้บริการกว่า 800,000 ใบ และกลุ่มผู้ที่รับสัญญาณดาวเทียมระบบ C-BAND ผ่านดาวเทียม Thaicom 2/5 ที่อยู่ภายนอกประเทศไทยในภูมิภาคเอเชียกว่า 20 ประเทศ และผู้ชมในระบบเคเบิลทีวีท้องถิ่นทั่วประเทศ ซึ่งมีจำนวนเคเบิลโอเปอเรเตอร์ที่ให้บริการกว่า 450 ราย และจำนวนผู้รับชมประกว่า 2,855,300 หลังคาเรือน และระบบ ดาวเทียม KU-BAND เฉพาะจานดาวเทียม ดีทีวี เท่านั้น และ เคเบิลท้องถิ่นประเทศไทย
วิธีรับชม.
สถานีโทรทัศน์เอ็มวีทีวี เป็นสถานีที่ส่งสัญญาณด้วยระบบดาวเทียม ครอบคลุมพื้นที่ทั่วประเทศ และอีกกว่า 22 ประเทศทั่วโลก ด้วยการส่งสัญญาณในรูปสัญญาณโทรทัศน์ดาวเทียม Cable TV และ Internet สามารถรับชม ได้ 4 ช่องทาง ดังนี้
ติดตามชม ช่อง MVTV Channel ได้ทาง PSI 75, GMMZ 75, AIS Play 260 และ NT IPTV 105
ติดตามชม ช่อง MV Mall 5 ได้ทาง GMMZ 44
ติดตามชม ช่อง Boomerang ได้ทาง PSI 89, GMMZ 89, Infosat 45, Ideasat 89, Thaisat 89, KSTV 89, IPM 84, GoodTV 68, AIS Play 450, TrueID 489 และ 3BB Giga TV 306
ติดตามชม ช่อง VTV News ได้ทาง PSI 51, GMMZ 51, Infosat 75, Ideasat 51, Thaisat 51, KSTV 51, TrueID 51 และ AIS Play 51
ติดตามชม ช่อง Mix Major ได้ทาง PSI 58, GMMZ 58, Ideasat 58, Thaisat 58, KSTV 58, AIS Play 284, TrueID 157 และ NT IPTV 45
ติดตามชม ช่อง TVB Thai ได้ทาง PSI 103, GMMZ 104, Infosat 138, Ideasat 101, Thaisat 101, KSTV 101, GoodTV 104 และ AIS Play 264
กลุ่มช่อง Video To Home.
โดยกลุ่มช่อง Video To Home ที่ทางบริษัทเอ็มวีทีวีผลิตเอง มี 19 ช่องหลัก 
ออกอากาศผ่านระบบดาวเทียมและเคเบิลทีวีทั่วประเทศ และช่อง Video To Home สำรอง สำหรับผู้ให้บริการอื่นๆ มาผลิต โดยรายชื่อช่องรายการของ วีดีโอทูโฮม (Video To Home) มีดังต่อไปนี้ 
ช่องในอดีต.
เอ็มวีทีวี ได้ร่วมมือกับพันธมิตรผู้ผลิตรายอื่นๆ เช่าสัญญาณออกอากาศในแต่ละช่อง มีดังนี้